title: Schutzbund

text: Itävallan hallituksen joukot ja Heimwehr murskasivat Schutzbundin helmikuussa 1934 neljä päivää kestäneessä sisällissodassa. Yli 300 ihmistä kuoli suurissa kaupungeissa käydyissä taisteluissa ja järjestön merkittävät johtajat teloitettiin. Seurauksena myös kaikki muut sosiaalidemokraattiset järjestöt lakkautettiin.


title: Tonight I’m Getting Over You

text: Tonight I'm Getting Over You on kanadalaisen pop-laulajan Carly Rae Jepsenin kappale hänen toiselta studioalbumiltaan ja ensimmäiseltä kansainväliseltä julkaisultaan, "Kissiltä". Se julkaistiin albumin neljäntenä singlenä Yhdysvalloissa 19. helmikuuta 2013. Kappaleen virallinen remix, jolla esiintyy Nicki Minaj, julkaistiin 6. toukokuuta 2013. Kappaleen sanoittivat Jepsen, Lukas Hilbert, Max Martin, Clarence Coffee Jr., Shiloh ja Katerina Loules. Kappale on electro house-genreä, ja siinä on joitakin dubstepin aspekteja. "Tonight I'm Getting Over You" sai ristiriitaisia vastaanottoja kriitikoilta; jotkut pitivät sitä yhtenä "Kiss"-albumin parhaista kappaleista, kun taas toiset korostivat kappaleen geneerisiä ominaisuuksia.


title: Tonight I’m Getting Over You

text: Kappaleesta tuli top 10 -hitti Belgiassa. Se sijoittui 90. sijalle Billboard Hot 100-listalla sekä saavutti vaatimattoman menestyksen Mainstream Top 40 ja dance club airplay-listoilla.


title: Jesper Svedberg

text: Jesper Svedberg (28. elokuuta 1653 Falun – 26. heinäkuuta 1735 Skara) oli ruotsalainen virsirunoilija, professori ja teologi.


title: Jesper Svedberg

text: Skaran piispana Svedberg osallistui Kaarle XI:n kirkolliseen uudistustyöhön.


title: Jesper Svedberg

text: Hänen virsiään on myös suomennettu.


title: Jesper Svedberg

text: Hänet tunnetaan myös Emanuel Swedenborgin isänä.


title: Prednisoni

text: Prednisoni ("dehydrokortisoni" eli "17α,21-dihydroksipregna-1,4-dieeni-3,11,20-trioni") on kortikosteroidi, synteettinen glukokortikoidi ja kortisonin johdannainen. Prednisonille likeistä sukua on prednisoloni ("dehydrohydrokortisoni" eli "11β,17α,21-trihydroksipregna-1,4-dieeni-3,20-dioni"). Prednisonia on voitu käyttää moneen tarkoitukseen, sillä se vaikuttaa hormonaalisesti. Yksi merkittävä käyttötarkoitus onkin ollut syöpäsairauksien hoito, kuten lymfosarkooma ja krooninen lymfaattinen leukemia (KLL) .


title: Prednisoni

text: Prednisoni on aikaisemmin ollut esimerkiksi, eräs osa niin kutsuttua MOPP -hoitoyhdistelmää. Tämän kokonaisuuden muut osaset olivat: vinkristiini, typpisinappikaasu sekä prokarbatsiini.


title: TYK

text: TYK voi tarkoittaa seuraavia:


title: Suomen Historiallinen Seura

text: Suomen Historiallinen Seura (SHS, ) on suomalainen historia-alan tieteellinen seura, joka on perustettu vuonna 1875.


title: Suomen Historiallinen Seura

text: Suomalaisen Kirjallisuuden Seuran kautta SHS julkaisee tieteellistä kirjallisuutta sekä järjestää luennointeja, seminaareja ja konferensseja.


title: Prokarbatsiini

text: Prokarbatsiini, "Natulan" on eräs sytostaatti eli syöpälääke. Niin kutsutussa MOPP -hoidossa, se oli yksi tämän hoitokaavion osanen. Muita olivat: typpisinappikaasu, vinkristiini sekä prednisoni.


title: Prokarbatsiini

text: Prokarbatsiinia on käytetty ja käytetään Hodgkinin taudin hoitoon sekä glioblastooman hoidossa, joka on eräs aivosyövän laji.


title: Karhulan teollisuusympäristö

text: Karhulan teollisuusympäristö on valtakunnallisesti merkittäviin rakennettuihin kulttuuriympäristöihin Suomessa kuuluva alue Kotkassa Karhulan kaupunginosassa. Alue alkoi kehittyä Kymin kuntaan 1870-luvulla ja kuului Karhulan kauppalaan vuosina 1951–1976.


title: Karhulan teollisuusympäristö

text: Kymin kunnan Helilän kylään kuuluneen Karhulanniemen teollistuminen alkoi 1874, jolloin Kymijoen Korkeakoskenhaaran suualueelle perustettiin Karhulan saha. Tämä siirtyi William Ruthin omistukseen vuonna 1881. 1800-luvun loppuun mennessä alueella toimi sahan ohella muun muassa Ruthin perustamat puuhiomo, sen jätepuuta polttoaineenaan käyttänyt Karhulan lasitehdas ja konepaja. Laitokset yhdistettiin vuonna 1902 Karhula Oy:ksi ja liitettiin A. Ahlström yhtiöön 1915. Alueelle valmistui vuonna 1892 Karhulan kartano johtajan asunnoksi ja vuonna 1903 vanha konttorirakennus.


title: Karhulan teollisuusympäristö

text: Vanhimmat työväenasuintalot on rakennettu 1880-luvulla William Ruthin kadun länsipuolelle. 1890-luvulla valmistui Karhulantien ja Sudenkadun varrelle kaksikerroksisia työväenkasarmeja, joiden ulkoseinät on paanutettu. Talot olivat pytinki-nimisiä, kuten Sahapytinki, Suopytinki, Metsäpytinki, Tornipytinki, Verstaspytinki ja Kalliopytinki. William Ruth myös siirrätti tehdasalueelle hirsirakennuksia muun muassa Karjalankannakselta ja Helsingistä. Sudenkadulle, Karhunkadulle ja Kokkolankadulle valmistui 1920-luvulla Karl Lindahlin suunnittelemia neljän perheen asuintaloja.


title: Karhulan teollisuusympäristö

text: Alvar Aalto oli Karhulan tehtaitten suunnittelijana 1940-luvulla. Tällöin valmistuivat muun muassa suuri konttori- ja konepajarakennus sekä Karhunkadun varrella sijaitseva liike- ja asuinkerrostalo ja niin sanottu Tennistalojen asuinkerrostaloryhmä.


title: Karhulan teollisuusympäristö

text: Muita paanutaloja koristeellisempi Kalliopytinki oli rakennettu joko vuonna 1896 tai 1899. On myös mahdollista, että se siirrettiin alueelle Karjalankannakselta. Rakennus toimi aluksi todennäköisesti asuinkäytössä. 1940-luvulla rakennuksen alakerran puolikkaaseen avattiin Kolmikulman päiväkoti. 1950–1980 luvuilla yläkerrassa toimi Ahlströmin sosiaalitoimisto ja alakerrassa päiväkodin lisäksi Ahlströmin terveysasema. Rakennus oli suojeltu asemakaavalla vuonna 1975. Vuonna 1986 Kotkan kaupunki osti paanutalot ja vuodesta 1994 lähtien yläkerrassa toimi Kotkan Pienoissähköautokerhon tilat. Kerhotiloissa oli muun muassa 43 metriä pitkä 8-kaistainen rata.


title: Karhulan teollisuusympäristö

text: Rakennus tuhoutui pahoin tuhopoltossa 9. heinäkuuta 2013. Raunioitunut rakennus purettiin vuonna 2014. Purkamisen yhteydessä rakennus dokumentoitiin yhdessä Kymenlaakson museon kanssa ja siitä otettiin osia talteen.


title: Työväen Urheiluliiton jalkapallojoukkue

text: Työväen Urheiluliiton jalkapallojoukkue oli 1920–1940-luvuilla toiminut suomalainen jalkapallojoukkue, joka oli koottu Työväen Urheiluliiton (TUL) jäsenseuroja edustaneista pelaajista. Se pelasi kymmeniä niin sanottuja liitto-otteluita muiden Euroopan maiden työläisurheiluliittojen joukkueita vastaan sekä kohtasi useita kaupunki- ja aluejoukkueita muun muassa Neuvostoliitosta. TUL:n jalkapallojoukkue osallistui vuoden 1928 Spartakiadeihin Moskovassa sekä kaikkiin kolmiin järjestettyihin työläisolympialaisten kesäkisoihin. Joukkueen pelaamia otteluita on kutsuttu myös ”työläismaaotteluiksi”.


title: Työväen Urheiluliiton jalkapallojoukkue

text: Suomalainen urheiluelämä oli vuoden 1918 sisällissodan jälkeen jakautunut kahtia, kun Suomen Valtakunnan Urheiluliitto (SVUL) erotti jäsenyydestään vasemmistolaiset työväen urheiluseurat. Ne perustivat Työväen Urheiluliiton vuonna 1919. TUL:n seuroihin kuuluneet urheilijat olivat sivussa muun muassa Olympialaisista, koska urheilijat niihin valitsi ja lähetti SVUL. Työväen Urheiluliitto puolestaan teki yhteistyötä eri maiden työläisurheiluliittojen kanssa Sosialistinen urheiluinternationaalin kautta. Se järjesti muun muassa kuudet kansainväliset työläisolympialaiset vuosien 1925 ja 1937 välillä. TUL harrasti kilpailutoimintaa myös Neuvostoliiton johtaman Punaisen urheiluinternationaalin (PUI) kanssa.


title: Työväen Urheiluliiton jalkapallojoukkue

text: Jalkapalloilussa Työväen Urheiluliiton seurat pelasivat omissa sarjoissaan aina vuoteen 1948 saakka. Vuosina 1945–1948 jalkapallon Suomen-mestaruus ratkaistiin Suomen Palloliiton ja TUL:n sarjojen parhaiden joukkueiden kesken. Myös Suomen maajoukkueet koottiin pelkästään Palloliiton seurojen pelaajista.


title: Työväen Urheiluliiton jalkapallojoukkue

text: Työväen Urheiluliiton jalkapallojoukkue osallistui vuonna 1928 Moskovassa järjestettyihin ensimmäisiin Spartakiadeihin sekä vuosien 1925, 1931 ja 1937 työläisolympialaisten kesäkisoihin. Joukkueen Spartakiadeihin lähetetti TUL:n kommunistinen siipi, vastoin järjestön johdon määräyksiä. Kisoihin osallistuneet urheilijat ja toimihenkilöt erotettiin tapauksen vuoksi TUL:n jäsenyydestä, ja he perustivat vuonna 1929 lyhytaikaiseksi jääneen Työläisurheilun Yhtenäisyyskomitean. Osa Spartakiadien vuoksi erotetuista pelaajista siirtyi Suomen Palloliiton seuroihin.


title: Työväen Urheiluliiton jalkapallojoukkue

text: Parhaiten TUL:n joukkue menestyi vuoden 1925 työläisolympialaisissa, jossa se selviytyi loppuotteluun. Saksalaisen Arbeiter-Turn- und Sportbundin joukkuetta vastaan 40 000 katsojan edessä pelattu ottelu päättyi TUL:n häviöön maalein 2–0.


title: Työväen Urheiluliiton jalkapallojoukkue

text: Tamperelainen Eino Rantanen oli ainoa TUL:n pelaaja, joka oli mukana kaikissa kolmissa kisoissa. Hän oli myös tiettävästi ainoa jokaisiin kesäkisoihin osallistunut urheilija. Tunnetuimpia TUL:n joukkueessa esiintyneitä pelaajia olivat myöhemmin Suomen jalkapallomaajoukkueessa 57 A-maaottelua pelanneet Frans Karjagin ja Kurt Weckström sekä 38 A-maaottelun Ernst Grönlund. He kaikki olivat mukana myös Berliinin olympialaisissa vuonna 1936.


title: Työväen Urheiluliiton jalkapallojoukkue

text: TUL:n joukkueen ottelut:


title: Työväen Urheiluliiton jalkapallojoukkue

text: TUL:n joukkue: A. Dammert, Reino Fri (Jyry), Ernst Grönlund (Vesa), Lauri Heinonen (TuWe), Kaarlo Lehto (Jyry), Viljo Lehto (Jyry), Yrjö Lehtonen (TuWe), Valter Lundström Kullervo), Emil Nylund (myöh. Norjamaa, Kullervo), L. Posti, Eino Rantanen (TKT), A. Rantanen, Vieno Vuorenpää (TuWe), Viljo Vuorinen Kullervo), Ilmari Vihavainen (joukkueenjohtaja).


title: Työväen Urheiluliiton jalkapallojoukkue

text: TUL:n joukkue: Väinö Forsten (Vesa), Reino Fri (Jyry), Ernst Grönlund (Vesa), Viljo Halme (Jyry), Frans Karjagin (Vesa), Leevi Kekkonen (Jyry), Tauno Kekkonen (Jyry), Lauri Präktig (Jyry), Eero Ronkanen (Vesa), Armas Savolainen (Jyry), Gunnar Therman (myöh. Tenhivaara, Jyry), Brynolf Weckström (Jyry).


title: Työväen Urheiluliiton jalkapallojoukkue

text:
TUL:n joukkueen ottelut:
TUL:n joukkue: S. Alava, Johan Alho (Vesa), Paavo Eklund (Kullervo), J. Itkonen, T. Itkonen, E. Pastinen, A. Pulkkinen, E. Puukko, Eino Rantanen (TKT), Tauno Speeti (Vesa), A. Suni (Ryhti), Viljo Vahtera (TuWe), Kurt Weckström (Vesa), V. Virtanen, U. Sevén (joukkueenjohtaja).


title: Työväen Urheiluliiton jalkapallojoukkue

text: TUL:n joukkue: Eino Flinck (KTP), Voitto Happonen, Eero Honkonen (TPV), Arvi Koponen (KTP), Axel Nyström (Vesa), A. Pesonen, A. Pulkkinen (Kullervo), Toivo Pulkkinen (Ponnistus), Eino Rantanen (TPV), Tauno Raunio (Vesa), Lasse Salo (Ponnistus), Reino Valkama (TPV), T. Valtanen.


title: Työväen Urheiluliiton jalkapallojoukkue

text: Työläisolympialaisten ja spartakiadien lisäksi TUL:n jalkapallojoukkue pelasi lukuisia ”liitto-otteluiksi” kutsuttuja otteluita ulkomaalaisia joukkueita vastaan. Toukokuussa 1939 solmitun yhteistoimintasopimuksen jälkeen TUL:n joukkue kohtasi liitto-otteluissa säännöllisesti myös Suomen Palloliiton joukkueen. Otteluita pelattiin myös B-joukkueilla. Ulkomaalaiset vastustajat olivat Neuvostoliittoa lukuun ottamatta työläisurheiluliittojen joukkueita. Myös Neuvostoliiton jalkapallomaajoukkueen sijasta vastustajana oli usein joku paikallinen joukkue.


title: Työväen Urheiluliiton jalkapallojoukkue

text: TUL:n joukkue: Martti Jäppilä (Ponnistus), Emil Nylund (Jyry), Sulo Salin (Kullervo), Waldemar Semenoff (Kullervo), Viljo Vuorinen (Kullervo), Kaarlo Lehto (Jyry), Urho Lehtinen (Kullervo), Yrjö Pirhonen (Jyry), Eino Sandberg (Kullervo), Valter Lundström (Kullervo), Niilo Lindberg (Kullervo).


title: Kyösti Mäkimattila

text: Kyösti Johannes Mäkimattila (s. 13. huhtikuuta 1976 Yläne) on suomalainen laulaja, joka valittiin tangokuninkaaksi Seinäjoen Tangomarkkinoilla vuonna 2013. Ennen tangokuninkuutta hän toimi Varjokuva-yhtyeen rumpalina. Nykyään Varjokuva toimii hänen taustayhtyeenään, ja kokoonpanoon on valittu uusi rumpali.


title: Kyösti Mäkimattila

text: Mäkimattila on lisäksi tehnyt sanoituksia oman soolotuotantonsa lisäksi myös muille artisteille. Varjokuvalle hän on kirjoittanut joitakin käännöstekstejä ja yhden oman sanoituksen. Mäkimattilalta on julkaistu myös kolme runokirjaa. Lisäksi osa runoista on sävelletty lauluiksi.


title: Kyösti Mäkimattila

text: Kyösti Mäkimattilan ensimmäinen sooloalbumi "Suuntatähti" sisälsi suuremmaksi osaksi vanhoja tango- ja iskelmäkappaleita. Albumin nimikkokappale "Suuntatähti" on Olli Leppäsen ja Mäkimattilan käsialaa. Ensimmäisen kerran se julkaistiin 2011 Olli Leppäsen levyllä "Elämä on tässä".


title: Kyösti Mäkimattila

text: Mäkimattila julkaisi vuonna 2014 joululevyn nimeltä "Joulumuistoni," jonka nimikkokappale on levyn tuottajana toimineen Mika Toivasen säveltämä ja Mäkimattilan sanoittama. Kappale perustuu hänen samannimiseen runoonsa.


title: Kyösti Mäkimattila

text: Mäkimattilalta ilmestyi "Yössä soi Americano" -niminen sooloalbumi lokakuussa 2015 ja seuraava pitkäsoitto "Varjoista valoihin" marraskuussa 2016.


title: Kyösti Mäkimattila

text: Mäkimattila julkaisi vuonna 2018 albumin "Olet maailmassa ainut" 26.4.2018 yhdessä Riku Niemi Orchestran kanssa. Albumi sisältää muista soololevyistä poiketen uusia kappaleita, joista suurin osa on Niemen kirjoittamia. Helsingin Sanomat antoi albumille täydet viisi tähteä. Niemen säveltämästä ja Mäkimattilan sanoittamasta "Rakkautesi on valo" -kappaleesta on julkaistu myös musiikkivideo.


title: Kyösti Mäkimattila

text: Mäkimattila on oman soolotuotantonsa lisäksi levyttänyt Heidi Pakarisen kanssa kappaleet "Tango kuuluu kaikille" ja "Siks' oon mä suruinen". "Tango kuuluu kaikille" on myös Mäkimattilan sanoitus. Tämän lisäksi Mäkimattila on sanoittanut Heidille kappaleen "Sitä et koskaan kysynyt".


title: Kyösti Mäkimattila

text: Mäkimattila on naimisissa ja hänellä on 2006, 2008 ja 2011 syntyneet tyttäret. Hän on julkisuudessa kertonut kärsineensä alkoholiongelmasta, mutta lopettaneensa juomisen kokonaan vuonna 2011.


title: Risto Purhonen

text: Risto Purhonen (s. 1951) on suomalainen muusikko. Hän soittaa huilua ja saksofonia sekä laulaa. Purhonen on Seitsemän seinähullua veljestä -nimisen huumorimusiikkiyhtyeen pitkäaikainen jäsen.


title: This Kiss

text: This Kiss on kanadalais-artisti Carly Rae Jepsenin kappale hänen toiselta studioalbumilta ja ensimmäiseltä kansainväliseltä julkaisulta, Kissiltä. Kappaleen sanoittivat Jepsen, Matthew Koma, Kelly Covell ja RedFoo elektropopduo LMFAO:sta sähköpostitse, tekstiviestitse ja puheluilla. Kappale julkaistiin albumin kolmantena singlenä 10. syyskuuta 2012.


title: This Kiss

text: "This Kiss" sai pääosin positiivista palautetta kriitikoilta, jotka vertailivat sitä "Call Me Maybeen" ja "Good Timeen". Se kuitenkin epäonnistui edeltäneiden kappaleiden kaltaisen suosion saamisessa, yltäen kolmen parhaan joukkoon vain Belgian Flanderin Ultratip-listalla ja Etelä-Korean singlelistalla, samalla kun se ei päässyt kymmenen parhaan joukkoon esimerkiksi Kanadassa ja Isossa-Britanniassa. Yhdysvalloissa kappale pääsi 86. sijalle Billboard Hot 100-listalla ja 37. sijalle Pop Songs-listalla. Kappaleen musiikkivideo julkaistiin ensimmäisenä Fun Size-elokuvan ensi-illassa 26. lokakuuta 2012, ja siinä näytetään kun Jepsen flirttailee klubilla miehen kanssa. Edistääkseen kappaleen julkaisua singlenä, Jepsen esitteli "This Kissin" The Ellen DeGeneres Showssa, Late Show With David Lettermanissä, sekä American Music Awards 2012-tapahtumassa.


title: Eerste divisie (amerikkalainen jalkapallo)

text: Eerste divisie on amerikkalaisen jalkapallon alempi sarjataso Alankomaissa. Se jakautuu A- ja B-sarjaan. Vuonna 2014 molemmilla tasoilla pelasi kuusi joukkuetta. Alankomaissa oli kaksi kilpailevaa lajiliittoa vuosina 1997–2001. Liittojen yhdistettyä luotiin kolmiportainen sarjajärjestelmä aiemman kahden kilpailevan sarjan sijasta. Alankomaiden toinen ja kolmas sarjataso olivat nimeltään "Tweede divisie" ja "Derde divisie" vuoteen 2014 saakka, jolloin ne saivat nykyisen nimensä.


title: Niko Malinen

text: Niko Malinen (s. 27. elokuuta 1990 Rautjärvi) on suomalainen koripalloilija, joka on viimeksi edustanut UU-Korihaita. Hän on pelannut urallaan 20 nuorten maaottelua.


title: Niko Malinen

text: Malinen on HoNsUn kasvatti, mutta hän pelasi ensimmäistä kertaa I-divisioonaa BC Jyväskylän paidassa kaudella 2006–2007. Hän edusti samaan aikaan junioritasolla HoNsUa, jonka paidassa hän voitti A-poikien SM-sarjan pistetilaston kaudella 2008–2009 (23,5 pistettä ottelua kohden). Malinen edusti BC Jyväskylää vuoteen 2011 asti, jonka jälkeen hän siirtyi pääsarjatasolle Korihaihin. Ensimmäisellä Korisliiga-kaudellaan hän teki 3,7 pistettä sekä otti 1,3 levypalloa ottelua kohden.


title: Philip Arnold Subira Anyolo

text: Philip Arnold Subira Anyolo (s. 18. toukokuuta 1956 Tongaren) on kenialainen roomalaiskatolinen piispa. Hänet vihittiin papiksi 15. lokakuuta 1983 ja nimitettiin Kerichon hiippakunnan johtoon 6. joulukuuta 1995. Piispaksi vihkiminen seurasi 3. helmikuuta 1996. Pääkonsekraattorina toimi Jozef Tomko, jota avustivat Maurice Michael Otunga ja Cornelius Kipng'eno Arap Korir.


title: Philip Arnold Subira Anyolo

text: Anyolo sai 22. maaliskuuta 2003 nimityksen Homa Bayn piispaksi, jonka virkaan hänet asetettiin 23. toukokuuta.


title: Schwarzenberg (suku)

text: Schwarzenberg on vanha keskieurooppalainen aatelissuku. Se on alkujaan frankkilaisen Seinsheimin suvun haara. Suvun kantaisä oli keisari Sigismundin sotapäällikkö Erkinger von Seinsheim (1362–1437), joka sai vuonna 1429 paronin arvon ja alkoi käyttää nimeä "Schwarzenberg" Frankenissa omistamansa samannimisen linnan mukaan. Hänen pojistaan saivat alkunsa suvun kaksi päähaaraa. Nuorempi haara sai 1566 kreivin arvon, mutta sammui vuonna 1646. Vanhempi haara korotettiin vuonna 1599 kreivilliseen arvoon ja vuonna 1670 valtakunnanruhtinaiksi. Sillä oli laajat maaomistukset Böömissä, Baijerissa, Itävallassa, Steiermarkissa ja Unkarissa. Vanhempi haara jakautui 1700-luvun lopulla kahteen majoraattiin. Niistä vanhempi sammui mieslinjalta vuonna 1965.


title: Schwarzenberg (suku)

text: Tunnettuja sukuun kuuluneita ovat olleet muun muassa saksalainen oikeusoppinut Johann von Schwarzenberg (1463–1528), itävaltalainen sotamarsalkka Karl Philipp zu Schwarzenberg (1771–1820), Itävallan pääministeri Felix zu Schwarzenberg (1800–1852) sekä Tšekin ulkoministeri Karel Schwarzenberg (s. 1937), joka on suvun nykyinen päämies.


title: Maurice Anthony Crowley

text: Maurice Anthony Crowley (s. 11. toukokuuta 1946 Berrings) on Keniassa toimiva irlantilainen piispa. Hän kuuluu Kilteganin isiin. Hänet vihittiin papiksi 4. kesäkuuta 1972 ja nimitettiin Kitalen hiippakunnan johtoon 3. huhtikuuta 1998. Piispaksi vihkiminen seurasi 15. elokuuta. Pääkonsekraattorina toimi Jozef Tomko, jota avustivat Cornelius Kipng'eno Arap Korir ja Philip Arnold Subira Anyolo.


title: Norman King'oo Wambua

text: Norman King'oo Wambua (s. 1952 Kathiani) on kenialainen roomalaiskatolinen piispa. Hänet vihittiin papiksi 22. toukokuuta 1988 ja nimitettiin Bungoman hiippakunnan johtoon 27. kesäkuuta 1998. Piispaksi vihkiminen seurasi 16. elokuuta. Pääkonsekraattorina toimi Jozef Tomko, jota avustivat Zacchaeus Okoth ja Cornelius Kipng'eno Arap Korir.


title: Emmanuel Okombo

text: Emmanuel Okombo Wandera (s. 29. marraskuuta 1942 Bungoma) on kenialainen roomalaiskatolinen piispa. Hänet vihittiin papiksi Kisumun hiippakuntaan 30. marraskuuta 1972 ja inkardinoitiin Bungoman hiippakuntaan 27. huhtikuuta 1987. Hänet nimitettiin Kerichon hiippakunnan johtoon 22. maaliskuuta 2003, ja piispaksi vihkiminen seurasi 24. toukokuuta. Pääkonsekraattorina toimi Giovanni Tonucci, jota avustivat Cornelius Kipng'eno Arap Korir ja Norman King'oo Wambua.


title: Veitsikalat (heimo)

text: Veitsikalat (Gymnotidae) on veitsikalojen lahkoon kuuluva heimo. Heimon lajeja tavataan Keski- ja Etelä-Amerikan makeista vesistä. Toisinaan eräitä veitsikalalajeja pidetään myös akvaariokaloina.


title: Veitsikalat (heimo)

text: Varhaisimmat veitsikalojen heimoon kuuluvien lajien fossiilit on ajoitettu mioseenikaudelle. Heimoon kuuluu 2 sukua ja 33 lajia. Aikaisemmin sähköankeriaan ("Electrophorus electricus") katsottiin muodostavan oman sähköankeriaiden (Electrophoridae) heimonsa, mutta laji on sittemmin siirretty osaksi veitsikalojen heimoa. Heimon suurin laji on sähköankerias, joka voi saavuttaa 2,2 metrin pituuden. "Gymnotus"-suvun lajit kasvavat suurimmillaan 60–100 cm pitkiksi. Tyypillisiä piirteitä ovat pitkä ja ankeriasmainen ruumis, selkäevän puuttuminen ja hyvin pitkä pyrstöstä lähes kalan kuonoon asti ulottuva peräevä. Veitsikaloilla on sähköelin, jolla ne pysytyvät tuottamaan sähköpurkauksia. Voimakkaimman purkauksen tuottaa sähköankerias, joka voi tuottaa jopa 600 V:n purkauksen. "Gymnotus"-suvun lajien tuottama sähkökenttä on huomattavasti heikompi. Monet veitsikalat voivat elää vähähappisissa olosuhteissa ja hengittää happea myös ilmasta.


title: Veitsikalat (heimo)

text: Veitsikalalajien levinneisyys ulottuu Meksikon eteläosista ja Keski- ja Etelä-Amerikan läpi Argentiinaan. Ne elävät hitaasti virtaavissa joissa ja järvissä sekä soilla. Veitsikalat käyttävät sähköelintään saaliseläinten, kalojen ja äyriäisten, paikantamiseen ja ympäristönsä tarkkailuun. Eräät lajit kuten veitsikala ("Gymnotus carapo") ovat paikallisesti tärkeitä ruokakaloja.


title: Kaikki parhaat (Fredin albumi)

text: Kaikki parhaat on Fredin 60-vuotisjuhlakokoelma vuodelta 2002. Se sisältää kaikki hitit vuosien varrelta, sekä kolme kokoelmaa varten tehtyä laulua; ”Hyvää aikaa”, ”Valkoinen kotka” sekä ”Yhden ainoan elämän”.


title: Aleksi Alanen

text: Aleksi Alanen (s. 9. tammikuuta 1991 Lahti) on suomalainen koripalloilija, joka on edustanut Lahti Basketballia kaudesta 2015−2016 lähtien. Hän on pelannut urallaan 29 nuorten maaottelua.


title: Aleksi Alanen

text: Alanen on Namika Lahden kasvatti ja hän debytoi seuran edustusjoukkueessa kaudella 2009–2010. Lisäksi hän pelasi I-divisioonaa seuran farmijoukkueessa. Kausi 2011–2012 oli Alasen läpimurtokausi ja hän teki Korisliigassa 7,6 pistettä ottelua kohden. Kesällä 2013 hän teki Namika Lahden kanssa jatkosopimuksen.


title: Saamelainen keittiö

text: Saamelainen keittiö on perustunut ennen kaikkea pohjoisen Fennoskandian luonnon tarjoamiin resursseihin. Saamelaisten perinteinen elämäntapa perustui luonnon kiertokulkuun ja vuotuissykliin, ja saamelainen ruokakulttuuri mukautui siihen, mitä luonto tarjoaa eri vuodenaikoina. Etenkin poronhoito ja kalastus ovat olleet saamelaisille tärkeitä; nykyisinkin arvostettuja perinteisiä saamelaisia ruoka-aineksia ovat poronliha, kala ja marjat, ja niitä käytetään yhä ruoanvalmistuksessa. Kaloista merkittävin on edelleen lohi, ja marjoista muun muassa hilla ja variksenmarja. Myös peuranpyynti ja linnustus olivat saamelaisille tärkeää. Tunnettuja saamelaisia perinneruokia ovat muun muassa poronverestä ja jauhoista valmistetut kakkuset, "kumpukset", lihakeitto ja kalakeitto, kuivattu tai savustettu poronliha sekä kuivattu kala.


title: Saamelainen keittiö

text: Lampaan- ja poronmaitoa saamelaiset ovat käyttäneet 1700-luvun lopulta alkaen. Maidosta valmistettiin syksyisin kuivattuja ja jäädytettyjä juustoja talven varalle. Rasvana käytettiin kalanmaksasta käristettyä rasvaa, kunnes 1900-luvun alussa siirryttiin norjalaiseen margariiniin. Perunaa syötiin perinteisesti vain kesäisin. Pettua käytettiin yleisesti sekä leipiin että puuroihin. Juhlaan leivottiin rusinoilla maustettua leipää, ja eväsleipänä käytettiin aivorieskaa.


title: Saamelainen keittiö

text: Lihat ja suuret kalat kuivatettiin katoksen alla vartailla. Verta kuivattiin verimahoissa. Viljaa ja suolaa hankittiin vaihtokaupalla pohjoisten merien kauppalaivoista, ja kesäisin käytiin etelässä kauppamatkoilla.


title: Saamelainen keittiö

text: Saamelaisilla oli perinteisesti tapana syödä tukeva illallinen, jolla nautittiin liha- tai kalakeittoa. Aamuisin syötiin rasvaista puuroa tai verilientä, ja joskus juotiin teetä. Maanviljelijät söivät neljästi päivässä; kalastajat ja metsästäjät söivät epäsäännöllisemmin.


title: Karl Philipp zu Schwarzenberg

text: Karl Philipp zu Schwarzenberg (15. huhtikuuta 1771 Wien – 15. lokakuuta 1820 Leipzig) oli itävaltalainen sotamarsalkka ja diplomaatti, joka osallistui Napoleonin sotiin. Ratkaisevassa kuudennen liittokunnan sodassa 1813–1814 hän toimi Itävallan, Preussin ja Venäjän liittoutuneiden joukkojen ylipäällikkönä. Hän kuului Schwarzenbergin ruhtinassukuun.


title: Karl Philipp zu Schwarzenberg

text: Schwarzenberg liittyi Itävallan armeijaan vuonna 1787. Hän osallistui Itävallan–Turkin sotaan 1788–1789 sekä Ranskaa vastaan käytyihin ensimmäisen liittokunnan sotaan 1792–1797 ja toisen liittokunnan sotaan 1798–1802. Schwarzenberg sai mainetta suojattuaan perääntyviä Itävallan joukkoja tappiollisen Hohenlindenin taistelun yhteydessä vuonna 1800 ja pelastettuaan joukkonsa vangiksi joutumiselta tappiollisen Ulmin taistelun jälkeen vuonna 1805. Hänet ylennettiin sotamarsalkkaluutnantiksi vuonna 1800 ja nimitettiin 1805 keisarillisen sotaneuvoston ("hofkriegsrat") jäseneksi. Schwarzenberg ehdotti kansanmiliisin perustamista Habsburgien maiden puolustamiseksi Napoleonin joukoilta ja oli mukana suunnittelemassa armeijan uudistuksia, jotka mahdollistivat Itävallalle paremman menestyksen seuraavassa sodassa vuonna 1809.


title: Karl Philipp zu Schwarzenberg

text: Schwarzenberg oli vuosina 1808–1809 Itävallan lähettiläänä Venäjällä ja sai taivuteltua keisari Aleksanteri I:n viivyttelemään sotilaallisen tuen antamista Ranskalle. Palattuaan Venjältä Schwarzenberg komensi joukkoja Wagramin taistelussa, minkä jälkeen hänet ylennettiin ratsuväenkenraaliksi. Sen jälkeen hän toimi Itävallan lähettiläänä Pariisissa, ja onnistui saavuttamaan Napoleonin luottamuksen. Schwarzenberg järjesti vuonna 1810 Napoleonin avioliiton Itävallan arkkiherttuatar Marie Louisen kanssa ja sopi 1812 Itävallan osallistumisesta Napoleonin Venäjän-sotaretkeen. Schwarzenberg johti henkilökohtaisesti sotaretkeen osallistuneita Itävallan joukkoja, mutta Itävallan hallituksen tahdon mukaisesti hän veti joukkonsa pois ja perääntyi talven 1812–1813 aikana Itävallan maaperälle. Sen jälkeen hän kannatti uuden sodan aloittamista Ranskaa vastaan.


title: Karl Philipp zu Schwarzenberg

text: Kun Itävalta lopulta elokuussa 1813 liittyi ratkaisevaan sotaan Napoleonia vastaan, Schwarzenberg ylennettiin sotamarsalkaksi ja nimitettiin liittoutuneiden joukkojen ylipäälliköksi. Hän kokosi armeijansa yhteen lähelle Leipzigia ja löi Napoleonin Leipzigin taistelussa. Sen jälkeen Schwarzenberg pakotti Napoleonin armeijan perääntymään Ranskaan ja johti vuonna 1814 tämän lopulliseen tappioon johtaneita sotilasoperaatioita. Hän voitti Napoleonin joukot helmi–maaliskuussa La Rothierèssa (von Blücherin alaisuudessa), Bar-sur-Aubessa sekä Arcis-sur-Arbessa ja valtasi Pariisin 31. maaliskuuta.


title: Karl Philipp zu Schwarzenberg

text: Schwarzenberg nimitettiin 1814 hofskriegratin johtajaksi ja hän kannatti Napoleonin jälkeisissä rauhanjärjestelyissä Itävallalle helpommin puolustettavia rajoja. Wienin kongressissa hän vastusti Saksin luovuttamista Preussille, koska Itävallan omistuksiin kuulunut Böömi olisi silloin jäänyt Preussin ympäröimäksi. Satapäiväisen keisarikunnan aikana Schwarzenberg komensi armeijaa Reinin yläjuoksulla, mutta sillä ei ollut merkittävää roolia Napoleonin lopullisessa kukistamisessa. Schwarzenberg sai vuonna 1817 halvauskohtauksen ja kuoli kolme vuotta myöhemmin.


title: Karl Philipp zu Schwarzenberg

text: Karl Philipp zu Schwarzenbergin veljenpoika oli Itävallan pääministeri Felix zu Schwarzenberg.


title: Maurice Michael Otunga

text: Maurice Michael Otunga (31. tammikuuta 1923 Chebukwa – 6. syyskuuta 2003) oli kenialainen roomalaiskatolinen arkkipiispa ja yksi kirkon kardinaaleista. Otunga oli ensimmäinen papiksi, piispaksi, arkkipiispaksi ja kardinaaliksi päässyt kenialainen.


title: Maurice Michael Otunga

text: Otungan isä oli perinteinen bukusujen heimopäällikkö, jolla oli kymmeniä vaimoja. Hänen äitinsä oli ennustaja. Otunga kääntyi katolilaiseksi ja sai kasteen vuonna 1935; myös hänen vanhempansa kastettiin 1960-luvulla.


title: Maurice Michael Otunga

text: Otunga kieltäytyi vuonna 1947 päällikön asemasta isänsä vetäydyttyä. Sen sijaan hän aloitti vuonna 1947 opintonsa Paavillisessa Urbaniana-yliopistossa. Hän sai teologian lisensiaatin syyskuussa 1951.


title: Maurice Michael Otunga

text: Otungan vihki papiksi Kisumuun Pietro Fumasoni Biondi 3. lokakuuta 1950. Hänet nimitettiin Kisumun vihkipiispaksi sekä Tacapaen titulaaripiispaksi 17. marraskuuta 1956. Piispaksi vihkiminen seurasi 25. helmikuuta 1957. Pääkonsekraattorina toimi James Robert Knox, jota avustivat Frederick Hall ja John Joseph McCarthy.


title: Maurice Michael Otunga

text: Otunga sai 21. toukokuuta 1960 nimityksen Kisiin piispaksi ja 20. tammikuuta 1964 lisäksi Kenian sotilaspiispaksi.


title: Maurice Michael Otunga

text: 15. marraskuuta 1969 Otunga siirrettiin Kisiin piispan tehtävistä Nairobin koadjuuttoriarkkipiispaksi ja Polymartiumin titulaariarkkipiispaksi. 24. lokakuuta 1971 hänestä tuli Nairobin arkkipiispa. Hänet ylennettiin kardinaaliksi ja nimitettiin San Gregorio Barbarigo alle Tre Fontanen kardinaalipapiksi 5. maaliskuuta 1973. Hän jäi eläkkeelle Nairobin arkkipiispan tehtävistä 21. huhtikuuta 1997 ja Kenian sotilaspiispan tehtävistä 29. elokuuta 1997.


title: Maurice Michael Otunga

text: Otunga osallistui Vatikaanin toiseen kirkolliskokoukseen ja kahteen konklaaviin (molemmat 1978).


title: Maurice Michael Otunga

text: Eläkkeelle jäätyään Otunga asui vanhainkodissa. Hän kuoli Mater Misericordiae -sairaalan teho-osastolla Nairobissa sydänpysähdykseen oltuaan pitkään sairaana.


title: Maurice Michael Otunga

text: Helmikuussa 2005 ilmoitettiin, että Otungan beatifikaation suunnittelu oli aloitettu. Tämän yhteydessä hänet siirrettiin Saint Austin -hautausmaalta Resurrection Gardensiin. Uudelleenhautaus tapahtui salaisesti 24. elokuuta 2005; toimenpidettä olivat vastustaneet bukusuyhteisön edustajat, jotka uskoivat sen voivan johtaa kiroukseen.


title: Elfyn Evans

text: Elfyn Rhys Evans (s. 28. joulukuuta 1988 Dolgellau, Wales) on walesilainen toisen polven ralliautoilija.


title: Elfyn Evans

text: Vuonna 2006 Evans sijoittui toiseksi F1000 Rally Championship -sarjassa. Seuraavana vuonna hän sijoittui kolmanneksi Fiesta Sporting Trophy -sarjassa. Vuonna 2008 Evans voitti sekä Englannin että Irlannin Fiesta Sporting Trophy -sarjojen mestaruudet. Vuonna 2010 Evans voitti Fiesta SportTrophy UK ja Junior British Rally Championship -sarjojen mestaruudet.


title: Elfyn Evans

text: Vuonna 2011 Evans sijoittui toiseksi British Rally Championship-sarjassa. Seuraavana vuonna hän voitti WRC Academy -sarjan mestaruuden.


title: Elfyn Evans

text: Evans otti uransa ensimmäiset MM-pisteet kaudella 2013 Sardinian rallista, jossa hän sijoittui Fordin tehdastallin Ford Fiesta RS WRC -autolla kuudenneksi.


title: Elfyn Evans

text: Ensimmäisen palkintokorokesijoituksensa Evans saavutti kolmannella sijalla keskeytysten sävyttämässä vuoden 2015 Argentiinan rallissa. Seuraava palkintosija tuli Ranskan Korsikan asfalttirallissa (Ranskan mm-ralli 2015), jossa sijoitus oli 2. Kolmas palkintosija tuli hienon taistelun jälkeen Argentiinan mm-rallista 2017, jossa oli lähellä myös uran eka voitto, sijoitus toinen.


title: Elfyn Evans

text: Evans on kotoisin Walesin kymrinkielisimmästä kreivikunnasta Gwyneddistä, ja hän puhuu itsekin kymriä äidinkielenään. Evansin isä on walesilainen entinen ralliautoilija ja Britannian mestari Gwyndaf Evans. Uransa jälkeen hän on johtanut Evansin suvun omistamaa Ford-autokauppaa kotikaupungissaan Dolgellaussa. Yritys myös tukee Elfynin ralliuraa, ja oli osatekijänä hänen sopimuksessaan Fordin kanssa.


title: Marathonin sankari

text: Marathonin sankari (, ) on vuonna 1959 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan pääohjaaja on Jacques Tourneur. Sen pääosaa näyttelee yhdysvaltalainen kehonrakentaja Steve Reeves. Tourneur ei ehtinyt kuvata elokuvaa annetussa määräajassa, ja sen viimeistelivät Mario Bava ja Bruno Vailati. Elokuvan menestyksen ansiosta Bava pääsi tekemään ensimmäisen ohjaustyönsä ja Steve Reeves sai yhdysvaltalaisen elokuvasopimuksen.


title: Marathonin sankari

text: Elokuva perustuu löyhästi ensimmäisen persialaissodan tapahtumiin vuonna 490 eaa. Olympian kisat voittanut maanviljelijä Filippides (Feidippides) nimitetään Athenen temppelin vartiokaartin komentajaksi. Valtaa havittelevat Ateenan neuvoston jäsenet Kreusos ja Theokritos yrittävät voittaa hänet puolelleen. Filippides rakastuu Theokritokselle luvattuun Kreusoksen tyttäreen Andromedaan, mutta sankaria tavoittelee myös Theokritoksen rakastajatar Kharis. Andromedaan pettynyt Filippides luopuu tehtävästään ja palaa maalle.


title: Marathonin sankari

text: Sillä aikaa Persian kuningas Dareios valmistelee armeijansa hyökkäystä Kreikkaan. Theokritos yrittää saada ateenalaiset luopumaan vastarinnasta, mutta neuvosto päättää lähettää Filippidesin hakemaan apua Spartasta. Theokritos siirtyy persialaisten puolelle Kharis mukanaan. Miltiadeen johtamat ateenalaiset torjuvat Dariuksen hyökkäyksen Marathonissa paikalle saapuvan Filippidesin avulla. Kuolettavasti haavoittunut Kharis pakenee ateenalaisten leiriin ja paljastaa Theokritoksen suunnitelman hyökätä kaupunkiin mereltä. Filippides juoksee Ateenaan varoittamaan vaarasta.


title: Marathonin sankari

text: Ateenassa Theokritos kaappaa Andromedan ja haavoittaa kuolettavasti Kreusosta. Uupunut Filippides saa kuulla tapahtuneesta ja organisoi temppelikaartin torjumaan persialaisia. Hänen miehensä asettavat meren pohjaan seipäitä, jotka upottavat osan persialaisten laivoista. Ateenalaisten ovela vastahyökkäys yllättää persialaiset, Filippides pelastaa laivan peräsimeen sidotun Andromedan ja tappaa Theokritoksen. Ateenalaiset vetäytyvät rannalle, jossa he torjuvat hyökkäyksen paikalle lopulta saapuvien spartalaisten avulla. Filippides ja Andromeda saavat toisensa ja vetäytyvät maaseudulle.


title: Marathonin sankari

text: Ranskalaissyntyinen Hollywood-ohjaaja Jacques Tourneur palkattiin tekemään elokuva kahdeksassa viikossa. Määräajan kuluttua vain dialogi oli valmis, ja Jugoslaviassa kuvatut joukkokohtaukset olivat epäonnistuneet kokemattomien avustajien takia. Tourneurin työsopimuksen päätyttyä kuvaaja Mario Bava teki uudelleen pääosan elokuvan taistelukohtauksista ja tuottaja Bruno Vailati ohjasi sankarin juoksun Marathonista sekä meritaistelun persialaisia vastaan. Elokuva on kuvattu Dyaliscope-järjestelmällä Eastmancolor-väreissä Rooman Titanus-studioilla, Gottagrossan satamassa ja Tor Caldaran niemellä.


title: Marathonin sankari

text: Lopputuloksena on varsin toimiva toimintaseikkailu, jossa näkyy Tourneurille ominainen psykologinen ihmiskuvaus sekä Bavan taitava kameratyö. Kekseliäs trikkikuvauskaan ei silti pysty täysin naamioimaan halvalla tehtyjä ”joukkokohtauksia”. Puhdasotsaista urheilusankaria esittävän Steve Reevesin suoritus on yksi hänen uransa parhaista "Pompeijin viimeiset päivät" -elokuvan kuvauksissa sattuneesta olkapäävammasta huolimatta.


title: Marathonin sankari

text: Epäonnisista vaiheistaan huolimatta "Marathonin sankari" menestyi kaupallisesti sekä Italiassa että Yhdysvalloissa, jossa se tuotti julkaisijalleen Metro-Goldwyn-Mayerille 82 900 000 dollaria yhden vuoden aikana. Menestyksen ansiosta Bava pääsi tekemään ensimmäisen virallisen ohjaustyönsä ja Reeves solmi kahden elokuvan sopimuksen yhdysvaltalaisen tuottajan Joseph E. Levinin kanssa.


title: Marathonin sankari

text: Elokuva on saatavilla amerikkalaisen Retromedian laadultaan tyydyttävänä aluekoodittomana dvd-julkaisuna, joka sisältää englanninkielisen ääniraidan. Monet public domain -julkaisut ovat heikkotasoisia.


title: José Rojas Rojas nuorempi

text: José Rojas Rojas nuorempi (s. 18. elokuuta 1956 Cebu City) on filippiiniläinen roomalaiskatolinen piispa. Hänet vihki papiksi Caceresin (Nueva Caceresin) arkkihiippakuntaan Teopisto Valderrama Alberto 29. maaliskuuta 1981. Hänet nimitettiin Caceresin vihkipiispaksi sekä Idassan titulaaripiispaksi 25. heinäkuuta 2005, ja piispaksi vihkiminen seurasi 15. syyskuuta. Pääkonsekraattorina toimi Antonio Franco, jota avustivat Adolfo Tito Yllana ja Leonardo Zamora Legaspi.


title: José Rojas Rojas nuorempi

text: Rojas Rojas sai 19. toukokuuta 2008 nimityksen Libmananin prelaatiksi, jonka virkaan hänet asetettiin 2. heinäkuuta. Libmananista tuli hiippakunta 25. maaliskuuta 2009, jolloin Rojas Rojasista tuli sen ensimmäinen piispa.


title: Eino Rantanen

text: Eino Rantanen oli suomalainen jalkapalloilija. Hän edusti urallaan 1920- ja 1930-luvuilla Tampereen Kisatovereita sekä Tampereen Palloveikkoja, jotka tuolloin pelasivat Työväen Urheiluliiton omissa sarjoissa. Rantanen voitti muun muassa TUL:n jalkapallomestaruuden TPV:ssä vuonna .


title: Eino Rantanen

text: Hän edusti Työväen Urheiluliiton jalkapallojoukkuetta vuosina 1925, 1931 ja 1937 järjestetyissä kansainvälisissä työläisolympialaisissa. Viimeisissä kisoissa Rantanen toimi myös joukkueen kapteenina. Hän oli tiettävästi ainoa kaikkiin kolmiin kesäkisoihin osallistunut urheilija.


title: Eino Rantanen

text: Rantasen siirtyminen Tampereen Kisatovereista TPV:n riveihin vuonna 1932 aiheutti joukkueiden keskinäisessä kohtaamisessa kostotoimia TKT:n pelaajien taholta. Hän joutui ottelussa entisten joukkuetovereidensa kolhimaksi, mutta Rantanen puolestaan kosti saamansa kohtelun sanallisesti Kansan Lehteen kirjoittamassaan otteluraportissa.


title: Kameruninbulbuli

text: Kameruninbulbuli ("Eurillas curvirostris") on bulbulien heimoon kuuluva varpuslintu.


title: Kameruninbulbuli

text: Kameruninbulbulia tavataan Afrikassa Guineasta Kamerunin kautta Kenian länsiosiin ja Angolan pohjoisosiin ulottuvalla alueella. Lajin on kuvattu olevan runsaslukuinen osissa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Keltaviiksibulbuli

text: Keltaviiksibulbuli ("Eurillas latirostris") on bulbulien heimoon kuuluva varpuslintu.


title: Keltaviiksibulbuli

text: Keltaviiksibulbulia tavataan Afrikassa Senegalista Nigerian ja Kamerunin kautta Keniaan, Tansaniaan ja Angolaan ulottuvalla alueella. Sen on kuvattu olevan usein yleisin bulbuli, ja se on luokiteltu elinvoimaiseksi.


title: Ohutnokkabulbuli

text: Ohutnokkabulbuli ("Stelgidillas gracilirostris") on bulbulien heimoon kuuluva varpuslintu.


title: Ohutnokkabulbuli

text: Ohutnokkabulbulia tavataan Afrikassa Senegalista Nigerian kautta Etelä-Sudaniin ja Keniaan sekä Angolan pohjoisosiin asti. Sen on kuvattu olevan yleinen, ja se on luokiteltu elinvoimaiseksi.


title: Japanin Grand Prix 2013

text: Japanin Grand Prix 2013 (virallisesti 2013 Formula 1 Japanese Grand Prix) oli Formula 1 -kauden 2013 15. osakilpailu, joka ajettiin 13. lokakuuta Suzukan moottoriradalla Japanissa. Kilpailun voitti Sebastian Vettel.


title: Japanin Grand Prix 2013

text: Caterhamin kolmoskuljettaja Heikki Kovalainen ajoi perjantain ensimmäisissä vapaissa harjoituksissa Charles Picin tilalla.


title: Tiheikköbulbuli

text: Tiheikköbulbuli ("Eurillas ansorgei") on bulbulien heimoon kuuluva varpuslintu.


title: Tiheikköbulbuli

text: Tiheikköbulbulia tavataan Afrikan länsi- ja keskiosissa. Sen on kuvattu olevan harvinainen tai paikallisesti melko yleinen. Sen kannankehitys on vakaa, ja se on luokiteltu elinvoimaiseksi.


title: Adolfo Tito Yllana

text: Adolfo Tito Yllana (s. 6. helmikuuta 1948 Naga City) on filippiiniläinen roomalaiskatolinen arkkipiispa ja Pyhän istuimen diplomaatti. Hänet vihki papiksi Caceresin (Nueva Caceres) arkkihiippakuntaan Teopisto Valderrama Alberto 19. maaliskuuta 1972. Hänet nimitettiin Montecorvinon titulaariarkkipiispaksi sekä apostoliseksi nuntiukseksi Papua-Uuteen-Guineaan 13. joulukuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Adolfo Tito Yllana

text: Yllana sai 5. helmikuuta 2002 lisäksi nimityksen nuntiukseksi Salomonsaarille. 31. maaliskuuta 2006 hänet siirrettiin nuntiukseksi Pakistaniin ja 20. marraskuuta 2010 Kongon demokraattiseen tasavaltaan.


title: Victor Gnanapragasam

text: Victor Gnanapragasam (s. 21. marraskuuta 1940 Jaffna) on Pakistanissa toimiva srilankalainen roomalaiskatolinen piispa. Hän liittyi Tahrattoman Marian oblaatteihin 31. toukokuuta 1963 ja sai pappisvihkimyksensä 21. joulukuuta 1966. Hänet nimitettiin Quettan prefektiksi 9. marraskuuta 2001 ja apostoliseksi vikaariksi 29. huhtikuuta 2010. Saadessaan nimityksen vikaariksi Gnanapragasam sai samalla nimityksen Thimidan titulaaripiispaksi. Hänet konsekroi 16. heinäkuuta Adolfo Tito Yllana, jota avustivat Evarist Pinto ja Max John Rodrigues.


title: Hapoel

text: Hapoel ( ’työläinen’) on Israelissa toimiva urheilujärjestö. Se perustettiin työläisurheilujärjestöksi vuonna 1926 osana Israelin ammattiliittojen keskusjärjestöä Histadrutia. Ensimmäinen Hapoel-seura oli aloittanut toimintansa kaksi vuotta aikaisemmin Haifan kaupungissa paikallisten työläisten jalkapalloseurana.


title: Hapoel

text: Palestiinan brittiläisen mandaatin aikana Hapoel toimi erillään toisesta urheilujärjestöstä Maccabista molempien järjestäessä omaa kilpailutoimintaansa. Israelin valtion perustamisen jälkeen vuonna 1951 ne avasivat kilpailunsa myös toisen järjestön urheilijoille.


title: Hapoel

text: Hapoel oli jäsenenä ennen toista maailmansotaa toimineessa Sosialistisessa urheiluinternationaalissa ja teki sen kautta yhteistyötä muiden työläisurheilujärjestöjen kanssa. Hapoelin urheilijat osallistuivat muun muassa vuoden 1937 työläisolympialaisiin. Nykyään Hapoel on Kansainvälisen työläisurheiluliiton (CSIT) jäsen.


title: Evarist Pinto

text: Evarist Pinto (s. 31. joulukuuta 1933 Goa) on pakistanilainen roomalaiskatolinen arkkipiispa. Hänet vihittiin papiksi Karachin arkkihiippakuntaan 6. tammikuuta 1968 ja nimitettiin sen vihkipiispaksi sekä Castra Severianan titulaaripiispaksi 17. helmikuuta 2000. Piispaksi vihkiminen seurasi 25. huhtikuuta. Pääkonsekraattorina toimi Simeon Anthony Pereira, jota avustivat Max John Rodrigues ja Andrew Francis.


title: Evarist Pinto

text: Pinto sai 20. marraskuuta 2002 nimityksen Karachin apostoliseksi hallitsijaksi ja 5. tammikuuta 2004 sen arkkipiispaksi. Hän jäi eläkkeelle 25. tammikuuta 2012.


title: Andrej Hlinka

text: Andrej Hlinka (27. syyskuuta 1864 Stará Černová, Itävallan keisarikunta – 16. elokuuta 1938 Ružomberok, Tšekkoslovakia) oli slovakialainen katolinen pappi ja poliitikko, joka johti Slovakian itsenäisyysliikettä maailmansotien välisessä Tšekkoslovakiassa. Hän perusti vuonna 1913 Slovakian kansanpuolueen ja johti sitä kuolemaansa asti.


title: Andrej Hlinka

text: Hlinka toimi vuodesta 1905 Ružomberokin pienen teollisuuskaupungin pappina ja ryhtyi esiintymään slovakialaisen nationalismin tukijana. Marraskuussa 1906 hän joutui oikeuden eteen yllytettyään slovakkeja epälojaaliuteen Unkaria kohtaan. Hän sai kahden vuoden vankeustuomion, jota toukokuussa 1907 vielä pidennettiin puolellatoista vuodella hänen jatkettua kiihotustaan seurakunnalleen pitämässään jäähyväispuheessa. Vuonna 1913 hän osallistui Slovakian kansanpuolueen (SLS) perustamiseen ja hänet valittiin sen puheenjohtajaksi. Puolue oli kansallismielinen ja korosti kristillisyyttä. Sen nimi muutettiin 1925 muotoon Hlinkan Slovakian kansanpuolue (HSLS).


title: Andrej Hlinka

text: Itävalta-Unkarin valtakunnan hajotessa vuonna 1918 Hlinka asettui tukemaan tšekkien ja slovakkien yhdistämistä samaan valtioon. Hän kuitenkin pettyi pian Tšekkoslovakiaan ja laati vuonna 1919 Pariisin rauhankonferenssia varten muistion, jossa ehdotti Slovakialle kansanäänestystä itsenäisyydestä. Vuoteen 1922 mennessä hän ajoi puolueensa oppositioon Prahan hallitusta vastaan ja syytti tšekkejä autonomian riistämisestä Slovakialta. Eräiden hallinnollisten muutosten jälkeen Hlinka omaksui maltillisemman kannan ja salli 1927 puoluettaan edustaneen Jozef Tison osallistumisen Tšekkoslovakian hallitukseen. Puolue kuitenkin palasi oppositioon vuonna 1929 sen jälkeen kun sen johtomiehiin kuulunut Béla Tuka oli tuomittu maanpetoksesta Unkarin agentiksi väitettynä. 1930-luvulla Hlinkan puolue teki yhteistyötä Tšekkoslovakian muiden separatististen vähemmistökansallisuuksien, unkarilaisten ja sudeettisaksalaisten kanssa.


title: Andrej Hlinka

text: Hlinkan kuoltua elokuussa 1938 Josef Tiso seurasi häntä HSLS:n johdossa. Saman vuoden lokakuussa Tšekkoslovakian hallitus joutui Sudeettialueiden kriisin seurauksena myöntämään Slovakialle autonomian. Toisen maailmansodan aikana Tiso johti natsi-Saksan luomaa Slovakian nukkevaltiota, jossa Hlinkaa kunnioitettiin kansallissankarina. Sodan jälkeisenä kommunistien vallan aikana Hlinka julistettiin fasistiksi, mutta uudelleen itsenäistyneessä Slovakiassa hänestä on jälleen tehty kunnioitettu hahmo. Hänen kuvansa oli vuosina 1993–2009 Slovakiassa käytössä olleessa tuhannen korunan setelissä.


title: Aníta Hinriksdóttir

text: Aníta Hinriksdóttir (s. 13. tammikuuta 1996) on islantilainen keskimatkojen juoksija.


title: Aníta Hinriksdóttir

text: Alle 20-vuotiaiden MM-kilpailuissa Barcelonassa 2012 hän sijoittui 800 metrillä neljänneksi. Göteborgin sisäratojen EM-kilpailuissa 2013 hän selviytyi välieriin 800 metrillä. Alle 18-vuotiaiden MM-kilpailuissa Donetskissa 2013 hän voitti kultaa 800 metrillä ajalla 2.01,13. Hinriksdóttirin kultamitali oli Islannin ensimmäinen mitali alle 18-vuotiaiden MM-kilpailuissa ja Islannin ensimmäinen kultamitali maailmanlaajuisissa yleisurheilun arvokilpailuissa. Viikko Donetskin MM-kilpailuiden jälkeen hän voitti kultaa 800 metrillä alle 20-vuotiaiden EM-kilpailuissa Rietissä. Hänestä tuli ensimmäinen islantilainen voittaja tämän ikäluokan EM-kilpailuissa.


title: Aníta Hinriksdóttir

text: Sopotin sisäratojen MM-kilpailuissa 2014 Hinriksdóttir juoksi 800 metrin alkuerissä ajan 2.01,03, joka olisi sivunnut nuorten sisäratojen maailmanennätystä, mutta hänet hylättiin lopulta ratarikon vuoksi. Alle 20-vuotiaiden MM-kilpailuissa Eugenessa 2014 Hinriksdóttir keskeytti 800 metrin loppukilpailussa. Zürich EM-kilpailuissa 2014 hän selviytyi 800 metrillä välieriin. Prahan EM-hallikilpailuissa 2015 hän sijoittui 800 metrillä viidenneksi. Alle 20-vuotiaiden EM-kilpailuissa Eskilstunassa 2015 hän sijoittui 800 metrillä kolmanneksi. Pekingin MM-kilpailuissa 2015 hän karsiutui alkuerissä.


title: Aníta Hinriksdóttir

text: Hinriksdóttir sijoittui 2016 viidenneksi Portlandin MM-hallikilpailujen 800 metrillä ajalla 2.02,58. Amsterdamin EM-kilpailuissa hän oli samalla matkalla kahdeksas. Rio de Janeiron olympialaisissa hän karsiutui alkuerissä, vaikka juoksi uuden Islannin ennätyksen 2.00,14. Belgradin sisäratojen EM-kilpailuissa 2017 hän sai 800 metrillä pronssia ajalla 2.01,25. Bydgoszczin alle 23-vuotiaiden EM-kilpailuissa 2017 hän saavutti 800 metrillä hopeaa ajalla 2.05,02. Lontoon MM-kilpailuissa hän karsiutui saman matkan alkuerissä. Sisäratojen MM-kilpailuissa Birminghamissa 2018 hän karsiutui 1 500 metrin alkuerissä.


title: Aníta Hinriksdóttir

text: Hinriksdóttirilla on useita Islannin nuorten ja aikuisten ennätyksiä eri juoksumatkoilla. Aikuisten ennätykset hänellä on ulkoradoilla 800, 1 000 ja 1 500 metrin juoksuissa ja 2 000 metrin estejuoksussa sekä sisäradoilla 600, 800 ja 1 500 metrillä. 800 metrillä hän on kolmesti parantanut sisäratojen alle 20-vuotiaiden Euroopan-ennätystä; tammikuussa 2014 aikaan 2.01,81, helmikuussa 2015 aikaan 2.01,77 ja maaliskuussa 2015 aikaan 2.01,56.


title: Aníta Hinriksdóttir

text: Hinriksdóttirin täti Martha Ernstsdóttir on myös kilpaillut kestävyysjuoksussa.


title: Armando Trindade

text: Armando Trindade (25. lokakuuta 1927 Karachi – 31. heinäkuuta 2000) oli pakistanilainen roomalaiskatolinen arkkipiispa. Hänet vihittiin papiksi 6. toukokuuta 1950 ja nimitettiin Lahoren hiippakunnan vihkipiispaksi sekä Tubusuptun titulaaripiispaksi 5. heinäkuuta 1973. Piispaksi vihkiminen seurasi 7. lokakuuta. Pääkonsekraattorina toimi Nicholas Hettinga, jota avustivat Felicissimus Alphonse Raeymaeckers ja Marcel Roger Buyse.


title: Armando Trindade

text: Trindade sai 10. heinäkuuta 1975 nimityksen Lahoren piispaksi. Lahore korotettiin 23. huhtikuuta 1994 arkkihiippakunnaksi, jolloin Trindade sai nimityksen sen arkkipiispaksi. Hän kuoli 72-vuotiaana virassa.


title: Joseph Coutts

text: Joseph Coutts (s. 21. heinäkuuta 1945 Amritsar) on pakistanilainen roomalaiskatolinen arkkipiispa. Hänet vihittiin papiksi Lahoren hiippakuntaan 9. tammikuuta 1971 ja nimitettiin Hyderabadin koadjuuttoripiispaksi 5. toukokuuta 1988. Piispaksi vihkimnen seurasi 16. syyskuuta. Pääkonsekraattorina toimi Bonaventure Patrick Paul, jota avustivat Armando Trindade ja Emanuele Gerada.


title: Joseph Coutts

text: Couttsista tuli 1. syyskuuta 1990 Hyderabad in Pakistanin piispa. 27. kesäkuuta 1998 hän sai nimityksen Faisalabadin piispaksi ja 25. tammikuuta 2012 Karachin arkkipiispaksi.


title: Lump-of-labour-virhekäsitys

text: Lump-of-labour-virhekäsitys on näkemys, jonka mukaan työpaikkojen määrä olisi vakio. Useimmat taloustieteilijät pitävät näkemystä harhaluulona.


title: Lump-of-labour-virhekäsitys

text: Marimonin ja Zilibottin tutkimuksen mukaan työajan rajoittaminen hieman lyhyemmäksi kuin se olisi vapailla markkinoilla voi lisätä hieman työllisyyttä mutta suurempi rajoittaminen vähentää työllisyyttä. Tämä pienikin lisäys vaatisi, että pääoma ei voisi sopeutua työvoiman määrän muuttumiseen, ja silloinkin hintana voi olla tuotannon huomattava väheneminen sekä julkisen talouden tasapainon heikkeneminen (sitäkin enemmän, jos rajoituksiin yhdistetään tukia). Lisäksi tutkimus oletti muun muassa palkkojen sopeutuvan täysin kitkattomasti alentuneeseen työaikaan (laskevan nopeasti).


title: Lump-of-labour-virhekäsitys

text: Kruegerin ja Pischken empiirisestä tutkimuksesta tekemän yhteenvedon mukaan työvoiman tarjonnan lisäys ei vaikuta työttömyysasteeseen, vaan työllisyys kasvaa samassa suhteessa kuin (työikäinen) väestökin. Tämä viittaa siihen, että työvoiman tarjonta luo työvoiman kysyntää.


title: Lump-of-labour-virhekäsitys

text: Suomen Pankin tutkijoiden raportin mukaan työvoiman lisääntyessä kansantalous houkuttelee enemmän investointeja ja näin työllisyys lisääntyy mutta työttömyys ei. Tämä näkyy siinäkin, että tyypillisesti isommassa taloudessa, kuten Ruotsissa, työttömyys tai palkkataso ei ole huonompi kuin Suomessa, vaikka työvoimaa on enemmän.


title: Lump-of-labour-virhekäsitys

text: Valtion taloudellisen tutkimuskeskuksen VATT:n ylijohtaja Juhana Vartiaisen mukaan työttömyysaste ei juuri muutu, vaikka työvoima kasvaisi. Työttömyysastetta ei siis voi laskea työvoimaa vähentämällä sen enempää kuin rikkaruohoja saisi pois peltoalaa vähentämällä. Hänestä ajatus, että työpaikkojen määrä olisi vakio, on virheellinen. Vuosittain syntyy ja tuhoutuu satojatuhansia työpaikkoja. Työllisyys määräytyy suunnilleen työvoiman määrän perusteella. Suomessa on arviolta seitsemän prosentin rakenteellinen työttömyys, joka johtuu kannustinongelmista, ihmisten asumisesta paikoissa, joissa heitä on vaikea työllistää, osaamisen puutteista ja muusta.


title: Kansainvälinen työläisurheiluliitto

text: Kansainvälinen työ- ja amatööriurheiluliitto (, lyh. CSIT) on vuonna 1946 Brysselissä, Belgiassa perustettu urheiluliittojen keskusliitto, jonka päämaja on Wienissä, Itävallassa. Se perustettiin jatkamaan toiseen maailmansotaan loppuneen Sosialistisen työläisurheiluinternationaalin toimintaa.


title: Kansainvälinen työläisurheiluliitto

text: Nykyään CSIT:llä on 38 jäsenjärjestöä 30 eri maassa. Niihin kuuluu yhteensä yli 20 000 urheiluseuraa, joissa on noin 15 miljoonaa henkilöjäsentä. Suomesta CSIT:n jäsenenä on Suomen Työväen Urheiluliitto.


title: Kansainvälinen työläisurheiluliitto

text: Liitto on vuodesta 2008 lähtien järjestänyt "CSIT maailman urheilukisoja", jotka ovat keränneet tuhansia osanottajia.


title: Matias Ojala (koripalloilija)

text: Matias Ojala (s. 20. heinäkuuta 1989 Espoo) on suomalainen koripalloilija.


title: Matias Ojala (koripalloilija)

text: Ojala on Järvenpään Koripalloseuran kasvatti ja voitti seuran paidassa A-junioreiden SM-kultaa kaudella 2007–2008. Seuraavaksi kaudeksi Ojala siirtyi pääsarjatasolle Porvoon Tarmoon, jonka lisäksi hän pelasi samanaikaisesti I-divisioonaa Järvenpään Koripalloseurassa.


title: Matias Ojala (koripalloilija)

text: Kaudella 2009–2010 hän edusti neljän ottelun ajan Team Uusimaata, mutta pelasi valtaosan kaudesta kuitenkin Joensuun Katajan joukkueessa. Ojala pelasi Katajassa myös kauden 2010–2011 ja siirtyi seuraavaksi kaudeksi Lappeenrannan NMKY:n joukkueeseen. Vuonna 2012 hän siirtyi Kauhajoen Karhuun.


title: Matias Ojala (koripalloilija)

text: Kauden 2014–2015 päätteeksi Namika Lahti haettiin konkurssiin, ja Ojala joutui etsimään uuden seuran. Elokuussa 2015 hänen uutisoitiin siirtyvän ruotsalaiseen Uumaja BSKT:hen. Ojala myönsi neuvottelut Uumajan ja muutaman muun seuran kanssa mutta kertoi olevansa toistaiseksi vapaa pelaaja. 16. elokuuta 2015 Bisons Loimaa julkaisi tehneensä sopimuksen Ojalan kanssa kaudelle 2015–2016.


title: Matias Ojala (koripalloilija)

text: Kesäkuussa 2016 Ojala siirtyi Salon Vilppaaseen.


title: Matias Ojala (koripalloilija)

text: Toukokuussa 2018 Ojala palasi Joensuun Katajaan kaksivuotisella sopimuksella muun muassa kansainvälisten otteluiden pelaamismahdollisuuden vuoksi.


title: Matias Ojala (koripalloilija)

text: Ojala pelasi urallaan 31 nuorten maaottelua ja miesten haastajamaajoukkueen otteluita. Miesten maajoukkueessa hän pelasi ensimmäisen kerran Latviaa vastaan 31. elokuuta 2018.


title: Matias Ojala (koripalloilija)

text: Ojala pelaa joko pienenä tai isona laitahyökkääjänä ja on hyvä vapaa- ja kolmen pisteen heittojen heittäjä. Hän on henkisesti vahva joukkuepelaaja, joka pystyy puolustamaan useampaa pelipaikkaa ja itseään jopa 10 senttimetriä pidempiä pelaajia.


title: Matias Ojala

text: Matias Ojala tarkoittaa seuraavia henkilöitä:


title: Mies ja nainen (albumi)

text: Mies ja nainen on Herra Ylppö & Ihmiset -yhtyeen kolmas albumi. Se julkaistiin 18. tammikuuta 2012.


title: Mies ja nainen (albumi)

text: Albumi ylsi julkaisuviikollaan Suomen virallisen listan sijalle 2.


title: Peter Harrold

text: Peter Jacob Harrold (s. 8. elokuuta 1983 Kirtland Hills, Ohio, Yhdysvallat) on yhdysvaltalainen jääkiekkopuolustaja, joka pelaa NHL-joukkue St. Louis Bluesin organisaatiossa.


title: Peter Harrold

text: Harrold pelasi ensimmäisen ottelunsa NHL:ssä Los Angeles Kingsin paidassa kaudella 2006–2007. Harrold edusti Yhdysvaltoja jääkiekon maailmanmestaruuskilpailuissa 2009.


title: Peter Harrold

text: 12. elokuuta 2011 Harrold teki yhden vuoden kaksisuuntaisen sopimuksen New Jersey Devilsin kanssa.


title: Peter Harrold

text: Harroldin vaimo Casey on entisen NFL-pelaaja Dwight Clarkin tytär.


title: Ruhtinatarkirvari

text: Ruhtinatarkirvari ("Sphiximorpha subsessilis") on kukkakärpästen heimoon kuuluva kärpäslaji. Lähisukulaistensa tapaan se on koko esiintymisalueellaan harvinainen. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Ruhtinatarkirvari

text: Ruhtinatarkirvari on 10–15 mm koollaan melko kookas ja erehdyttävästi eräitä yksineläviä ampiaislajeja muistuttava kukkakärpänen. Kärpäsen ruumis on musta ja lähes karvaton, joskin naaraan takaruumiin 3. vatsapuolen jaokkeessa on pitkiä, vaaleita karvoja. Tuntosarvet ovat selvästi päätä pitemmät, niiden tyvellä oleva nystyrä on pituuttaan leveämpi ja selvästi ensimmäistä jaoketta lyhyempi. Tuntosarveen liittyvä uloke, arista, sijaitsee aivan sarven kärjessä. Takaruumis on muodoltaan nuijamainen ja sen poikki kulkee kolme kapeaa, keltaista poikkijuovaa. Keskiruumiin sivuilla on keltaisia laikkuja ja keskiruumiin takaosan mustassa scutellumissa on keltainen poikkijuova. Siipien etureuna on selvästi tummentunut.


title: Ruhtinatarkirvari

text: Kärpäsissä melko samannäköisiä lajeja ovat kukkakärpäsiin kuuluvat kuningatarkirvari ("Ceriana conopsoides"), kuningaskirvari ("Doros profuges") sekä joissakin määrin myös naamiokärpäsiin kuuluvat "Physocephala" -suvun lajit.


title: Ruhtinatarkirvari

text: Lajista on havaintoja pääasiassa osasta Etelä- ja Keski-Eurooppaa sekä Balkanin alueelta. Pohjoisempana se tunnetaan vain Venäjältä, Suomesta ja Ruotsista. Laji on kaikkialla harvinainen. Ruotsissa laji on tavattu yhden kerran vuonna 1963 eikä Suomestakaan ole tavattu kuin vain muutamia yksilöitä.


title: Ruhtinatarkirvari

text: Ruhtinatarkirvari elää vanhoissa lehtimetsissä, joissa on runsaasti lahopuuta. Kärpäset viihtyvät enimmäkseen korkealla oksistoissa, mutta laskeutuvat ajoittain kukille ruokailemaan. Lentoaika sijoittuu touko-kesäkuuhun, joskin ruotsalainen yksilö on tavattu syyskuussa.


title: Ruhtinatarkirvari

text: Lajin toukkaa tai sen elintapoja ei tunneta. Sen otaksutaan elävän kosteissa, vanhojen lehtipuiden kaarnan alaisissa koloissa. Naaraan on myös nähty munivan useiden tuntien ajan hevoskastanjan kuorelle, mahlaa valuvan vahingoittuneen kohdan ympäristöön.


title: Ruhtinatarkirvari

text: Suomessa laji on luokiteltu hävinneeksi, Ruotsin kansallisessa uhanalaisluokituksessa se on erittäin uhanalainen


title: Harjukarikelude

text: Harjukarikelude ("Drymus pilicornis") on varjoluteiden heimoon kuuluva pienehkö ludelaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Harjukarikelude

text: Harjukarikelude on 2,3–3,8 mm pituinen, jalkoja ja tuntosarvia myöten kauttaaltaan tummanruskea ludelaji. Pää ei ole kiiltävä. Etuselän poikki kulkee uurre, jonka etupuolelta selkä on täynnä pieniä pisteitä kun uurteen takapuolella pisteet ovat huomattavasti suurempia. Keskeisenä lajituntomerkkinä raajojen säärissä on pitkiä, pystyssä sojottavia karvoja.


title: Harjukarikelude

text: Lajin levinneisyys ulottuu Etelä- ja Keski-Euroopasta Pohjois-Kiinaan ja Venäjän kaukoitään. Suomessa harjukarikeluteella on ollut esiintymä Lohjalla, mutta luteita ei ole tavattu vuoden 1930 jälkeen.


title: Harjukarikelude

text: Harjukarikelude on paahdeympäristöjen asukki. Ulkomailla se esiintyy pääasiassa alvareilla ja kuivilla, kallioisilla kedoilla, joiden maaperä on kalkkivaikutteista ja joilla kasvaa kangasajuruohoa ("Thymus serpyllum").


title: Harjukarikelude

text: Vuoden 2000 uhanalaisluokituksessa laji katsottiin erittäin uhanalaiseksi, mutta vuoden 2010 luokituksessa luokitus on alueellisesti hävinnyt. Uhanalaisuuden perusteena lajille on avoimien alueiden umpeenkasvu sekä kuloalueiden väheneminen.


title: Kanikuly

text: "Kanikuly" on venäläinen musiikkikappale.


title: Kanikuly

text: Sana Каникулы on venäjää ja tarkoittaa (koulujen) kesälomaa. Englanninkielisessä versiossa How Do You Do? lauletaan loman vietosta matkustaen. Kappaleesta on sittemmin tehty lukuisia eri esittäjien versioita.


title: Kanikuly

text: Alkuperäisen version kappaleesta teki Bum!-niminen venäläinen yhtye (nimi englanniksi Boom). Katyaa oli yhtyeen laulaja ja hänen lisäkseen yhtyeessä oli kaksi miestä (dj:nä), mutta myöhemmin heidät vaihdettiin kahteen naisvokalistiin. Tätä ennen kuitenkin saksalainen popnelikko beFour teki kappaleesta ensimmäisen englanninkielisen version. Katya, Helena ja Maria muodostavat yhdessä yhtyeen Boom. Heidän esittämänsä version myötä kappale sai paljon huomiota tanssimusiikkirintamalla ja siitä tehtiin useita remix-versioita. Pirteän poptrio Djulin versiossa sanoitukset sijoittuvat nuorten vapaa-ajan viettoon ja tytöt (Romy Krommert, Yael van Rosmalen ja Kirsten van der Wilt) laulavat väliosat tanskaksi. Za-No-Zan versiossa mennään takaisin lähemmäs alkuperäistä ideaa, musiikkivideolla esityspaikkana on koulu ja lapset tanssivat taustalla. Code Red on venäläinen tanssimusiikkiyhtye, jonka laulajana toimii Maria Baimler. Aiemmin yhtyeeseen kuului myös Marc Staudinger.


title: Katvelude

text: Katvelude ("Heterogaster urticae") on varjoluteiden heimoon lukeutuva ludelaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Katvelude

text: Suhteellisen kookas lude, jonka ruumiin pituus vaihtelee 5,8–7,3 mm välillä. Ruumis on väritykseltään enimmäkseen tumman ruskea ja kauttaaltaan pienten pisteiden kuvioima. Pää on etuselkää kapeampi ja keskiselän pikkukilpi on tummanruskea ja pitempi kuin raja, jolla peitinsiipien kitinisoituneet osat (clavukset) koskettavat toisiaan. Päässä ja etuselässä on pitkiä karvoja. Takaruumiin reunus (connexivum) on kaksivärinen tummien ja vaaleiden alueiden vuorotellessa. Raajojen reidet ovat tummanruskeat, mutta sääret ovat keltaiset ja niissä on kolme tummaa poikkijuovaa.


title: Katvelude

text: Katveluteen levinneisyys ulottuu Euroopasta Keski-Aasiaan. Suomessa siitä on runsaasti vanhoja havaintoja, pääasiassa Ahvenanmaalta ja Lounais-Suomesta, mutta viimeisin havainto on Korppoosta, Jurmon saarelta vuodelta 1953.


title: Katvelude

text: Katveluteen ravintokasveja ovat nokkonen ja rautanokkonen. Ulkomaisten havaintojen mukaan laji viihtyy maatalousympäristöissä sekä tunkioilla ja komposteissa. Laji talvehtii aikuisena ja talvehtineet yksilöt parittelevat keväällä.


title: Katvelude

text: Vuoden 2000 kansallisessa uhanalaisarvioinnissa katvelude luokiteltiin vaarantuneeksi, mutta vuoden 2010 luokituksen mukaan se on hävinnyt Suomesta.


title: Karvaraitalude

text: Karvaraitalude ("Pilophorus confusus") on kuneluteiden suureen heimoon kuuluva, ulkonäöltään hivenen muurahaismainen ludelaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Karvaraitalude

text: Karvaraitaluteen ruumiin pituus on noin 3,4–4,5 mm ja olemus muistuttaa lähilajien tapaan hieman muurahaista. Pää, etuselkä sekä selän keskiosan pikkukilpi ovat mustat, tuntosarvet ja raajat punaruskeat. Pään takareuna on terävä. Peitinsiivet ovat kellanruskeat ja niiden poikki kulkee kaksi suomumaisten karvojen muodostamaa hopeanvalkoista poikkiviirua. Peitinsiivet ovat tiheästi pitkien ja pystyjen karvojen peittämät.


title: Karvaraitalude

text: Lajia tavataan laajalti Euroopassa ja Aasiassa. Suomessa sen levinneisyys on ollut itä- ja eteläpainotteinen, mutta havaintoja on laajalta alueelta Viimeisimmät havainnot karvaraitaluteista on tehty Kirkkonummella vuonna 1972 sekä Vantaalla vuonna 1973.


title: Karvaraitalude

text: Karvaraitaluteen elinympäristöä ovat lehtipuita kasvavat puoliavoimet paikat, Keski-Euroopassa erityisesti rannat ja kosteikot. Tyypillisesti lajia löytyy pajuilta, lepiltä sekä haavoilta. Luteet käyttävät ravinnokseen sekä kasvinesteitä että saalistavat kirvoja. Yksilöitä on tavattu heinä-elokuussa.


title: Karvaraitalude

text: Vielä vuoden 2000 uhanalaisluokituksessa laji luokiteltiin silmälläpidettäväksi, mutta vuoden 2010 uhanalaisuusluokka on alueellisesti hävinnyt. Uhanalaisuusarvion perusteena on toiminut metsien puulajisuhteiden muutokset ja luokituksen muuttumisperusteena vuosien 2000 ja 2010 arviointien erilaiset kriteerit.


title: Jaakko Tapaninen

text: Jaakko Tapaninen on suomalainen journalisti, konsultti ja yritysjohtaja. Hän on perustamansa viestintäyrityksen Great Point Oy:n toimitusjohtaja. Tapaninen tunnetaan myös tehtävistään Image-lehden päätoimittajana, Kustannusosakeyhtiö Tammen kustannusjohtajana, Kustannus-Osakeyhtiö Kotimaan toimitusjohtajana, yhtenä uuden Nuorsuomalaisen puolueen perustajista sekä useiden tietokirjojen kirjoittajana.


title: Jaakko Tapaninen

text: Jaakko Tapanisen ura journalistina alkoi vasta perustetusta City-lehdestä, jossa hän työskenteli reportterina ja City in English -lehden päätoimittajana vuosina 1987–1991. Tämän jälkeen hän siirtyi Image-lehden päätoimittajaksi vuosiksi 1991-1997. Vuosina 1995–1997 hän oli myös lehteä julkaisseen Image-Kustannuksen toimitusjohtaja. Vuonna 1997 hänet kutsuttiin Bonnier-konsernin omistukseen siirtyneen Kustannusosakeyhtiö Tammen yleisestä kirjallisuudesta vastaavaksi kustannusjohtajaksi. Vuonna 1997 Tapaninen hankki yhdessä kustannuspäällikkö Terttu Toiviaisen kanssa Tammelle Harry Potter -kirjojen kustannusoikeudet, mistä seurasi myös Suomessa historiallinen lastenkirjailmiö ja -menestys. Syyskauden 1997 Tapaninen juonsi myös TV2:ssa viikoittaista ajankohtaisohjelmaa Varjohallitus.


title: Jaakko Tapaninen

text: Vuonna 2006 Tapaninen perusti Great Point Oy -nimisen viestinnän konsultointi- ja suunnitteluyrityksen ja työskenteli sen palveluksessa vuoden 2010 alkuun, jolloin hänet valittiin Kustannus-Osakeyhtiö Kotimaan toimitusjohtajaksi. Kesäkuussa 2014 Tapaninen ilmoitti jättävänsä Kotimaan toimitusjohtajan tehtävät ja keskittyvänsä taas Great Pointin kehittämiseen.


title: Jaakko Tapaninen

text: Tapaninen kirjoitti ylioppilaaksi Tapiolan lukiosta ja on valmistunut valtiotieteen kandidaatiksi Helsingin yliopistosta. Vuodesta 1992 hän on ollut naimisissa Birgit Tapanisen kanssa. Parilla on yksi lapsi.


title: Jaakko Tapaninen

text: Vuonna 1994 Tapaninen julkaisi yhdessä ystäviensä Risto E. J. Penttilän ja Janne Jutilan kanssa pamfletin "Ultimatum Isänmaalle – Nuorsuomalainen näkemys Suomen mahdollisuuksista". Keskellä syvää lamaa julkaistu optimistinen teos herätti laajaa kiinnostusta ja johti uuden Nuorsuomalaisen puolueen syntyyn ja osallistumiseen eduskuntavaaleihin vuonna 1995. Tapaninen oli puolueen ehdokkaana Uudellamaalla, mutta jäätyään valitsematta jättäytyi syrjään puolueen toiminnasta.


title: Jaakko Tapaninen

text: Vuonna 2007 Tapaninen valittiin silloisessa Pohjan kunnassa sijainneet Pohjan Ruukkiteollisuus Oy:n hallituksen puheenjohtajaksi. Hänellä oli keskeinen rooli, kun suurin osa kunnan kiinteistöyhtiön omistamista Billnäsin ruukin teollisista rakennuksista myytiin yrittäjä Olli Muuraiselle vuonna 2008.


title: Jaakko Tapaninen

text: Tapaninen on KSF Median hallituksen jäsen ja Suomen Kulttuurirahaston johtokunnan jäsen.


title: Camilla Wirén

text: Camilla Anna Maria Wirén (s. 15. syyskuuta 1978 Närpiö) on suomalainen pikajuoksija. Hän edusti urallaan IK Falkenia ja hänen valmentajanaan toimi Mikael Bäck. Kalevan kisoista Wirén voitti hopeaa sekä 100 metrin juoksussa että 200 metrin juoksussa. Ulkoradoilta hän voitti lisäksi kaksi pronssia 4 × 100 metrin viestijuoksussa. Sisäratojen SM-kilpailuista Wirén saavutti pronssia 200 metrin juoksussa sekä hopeaa 4 × 300 metrin viestijuoksussa. Virallisissa kilpailuissa hän ei ole esiintynyt vuoden 2005 jälkeen.


title: Freestylehiihto nuorten talviolympialaisissa 2012

text: Freestylehiihdossa kilpailtiin Innsbruckin 2012 nuorten talviolympialaisissa 17. tammikuuta – 22. tammikuuta Innsbruckissa. Tapahtumia oli yhteensä neljä, jotka olivat poikien skicross, poikien lumikouru, tyttöjen skicross ja tyttöjen lumikouru.


title: Tea Finni

text: Tea Elina Finni (o.s. Hytönen, s. 15. heinäkuuta 1980 Vaasa) oli suomalainen pikajuoksija. Hän edusti Joensuun Katajaa ja hänen valmentajanaan toimi Ari Nummela. Kalevan kisoista Finni voitti kolme hopeaa ja kaksi pronssia 400 metrin aitajuoksussa. Virallisissa kilpailuissa hän ei ole esiintynyt vuoden 2005 jälkeen.


title: Mathias Björkqvist

text: Mathias Alexander Björkqvist (s. 21. helmikuuta 1980 Kokkola) oli suomalainen keskimatkojen juoksija. Hän edusti Kyrkslätt Idrottsföreningiä ja hänen valmentajanaan toimi Tom Andtbacka. Kalevan kisoista Björkqvist voitti hopeaa ja kaksi pronssia 800 metrin juoksusta. Lisäksi hän saavutti sisäratojen SM-kilpailuista hopeaa 800 metrin juoksussa. Virallisissa kilpailuissa Björkqvist ei ole esiintynyt vuoden 2007 jälkeen.


title: Pikkubulbuli

text: Pikkubulbuli ("Eurillas virens") on bulbulien heimoon kuuluva varpuslintu.


title: Pikkubulbuli

text: Pikkubulbulia tavataan laajalla alueella Afrikassa. Sen levinneisyysalue ulottuu Senegalista Nigerian kautta Keniaan. Etelässä sitä tavataan Mosambikin, Sambiaan ja Angolaan asti. Pikkubulbulin on kuvattu olevan hyvin yleinen. Esimerkiksi pelkästään Liberiassa arvioidaan elävän 4 miljoonaa yksilöä. Laji on luokiteltu elinvoimaiseksi.


title: Raitaposkibulbuli

text: Raitaposkibulbuli ("Arizelocichla milanjensis") on bulbulien heimoon kuuluva varpuslintu.


title: Raitaposkibulbuli

text: Raitaposkibulbulia tavataan Keniassa, Malawissa, Mosambikissa, Tansaniassa ja Zimbabwessa. Lajin on kuvattu olevan melko yleinen, ja sen kannankehitys on vakaa. Se on luokiteltu elinvoimaiseksi.


title: Tulvaniittyhelosurri

text: Tulvaniittyhelosurri ("Helophilus bottnicus") on erittäin harvinainen kukkakärpäslaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Tulvaniittyhelosurri

text: Tulvaniityhelosurri on 10–12 mm pituudellaan keskikokoinen, joskin suvulleen tyypillisesti rotevahko kukkakärpänen. Ruumiin yleisväri on musta. Keskiruumiin selkäpuolen ja scutellumin karvoitus on yksivärisen kellertävää. Takaruumiin toisen jaokkeen sivuilla on kellertävät täplät, minkä lisäksi koiraalla takaruumiin jaokkeiden 2–4 ja naaraalla jaokkeiden 2–5 poikki kulkee kapeat, keskeltä katkeavat harmaat poikkijuovat.


title: Tulvaniittyhelosurri

text: Hieman samannäköinen laji on kulohelosurri ("Helophilus groenlandicus").


title: Tulvaniittyhelosurri

text: Koko maailmassa laji tunnetaan ainoastaan Ruotsista, Suomesta sekä Venäjällä Siperiasta. Ainoa Suomesta löydetty yksilö on tavattu Suomussalmen Ruhtinansalmesta 1930-luvulla.


title: Tulvaniittyhelosurri

text: Tulvaniittyhelosurrin elintavoista tiedetään hyvin vähän. Ruotsissa ainoat havainnot lajista on tehty kesäkuussa vuonna 1843 ja niiden mukaan kärpäset hakeutuivat punaherukoiden ja tunturipajujen kukille. Kärpäsiä on tavattu jokien rantaniityiltä ja on oletettu, että toukat ovat riippuvaisia tulvaniityistä. Mikäli näin on, vesistöjen sääntely vaarantaa lajin säilymisen.


title: Tulvaniittyhelosurri

text: Kansallisissa uhanalaisarvioinneissa tulvaniittyhelosurri on määritelty alueellisesti hävinneeksi sekä Suomesta että Ruotsista


title: Saksan Formula 3

text: Saksan Formula 3 oli kansainvälinen moottoriurheilusarja, jossa kaikki kilpailut ajettiin pääasiassa Saksassa. Joitakin kilpailuja ajettiin muun muassa Itävallassa, ja Alankomaissa. Moni Saksan F3 mestareista ovat ajaneet Formula 1:ssä, joista tunnetuimpia kuljettajia ovat Karl Wendlinger, Michael Schumacher, Pedro Lamy, Jos Verstappen, Norberto Fontana, Jarno Trulli, Nick Heidfeld, Christijan Albers ja Giorgio Pantano. Muita tunnettuja Saksan F3:ssa ajaneita kuljettajia ovat muun muassa Mika Häkkinen, Heinz-Harald Frentzen, Tom Kristensen, Sakon Yamamoto, Alexander Wurz, Ralf Schumacher, Bernd Schneider ja Gary Paffett.


title: Saksan Formula 3

text: Sarjan ensimmäinen kausi alkoi jo vuonna 1950, jonka sarjan ensimmäisen mestaruuden voitti Toni Kreuzer. Sarjassa ajettiin Dallaran valmistamilla autoilla. Autot käyttivät Mercedes-Benzin, Volkswagenin ja Mugen-Hondan moottoreita. Autoissa käytettiin Cooper Tiren renkaita. Pisteitä jaettiin ensimmäisessä ja kolmannessa kilpailussa kymmennelle parhaalle järjestyksessä 25, 15, 12, 10, 8, 6, 4, 2, 1. Toisessa kilpailussa jaetaan myös kymmenelle parhaalle järjestyksessä 10, 8, 6, 5, 4, 3, 2, 1. Kilpailun nopeimmasta kierroksesta saa 2 pistettä. Paalupaikasta saa 3 pistettä.


title: Saksan Formula 3

text: Vuosi 2014 jäi sarjan viimeiseksi vuodeksi.


title: Infestissumam

text: Infestissumam () on ruotsalaisen metalliyhtye Ghostin toinen studioalbumi, joka julkaistiin 10. huhtikuuta 2013. Albumin tuottajana toimi Nick Raskulinecz ja se äänitettiin Nashvillessä, Tennesseessä. Loma Vista Recordings julkaisi sen Pohjois-Amerikassa 16. huhtikuuta yhteistyössä Republic Recordsin kanssa, joka on osa Universal Music Groupia Albumin teema jatkuu siitä mihin edellisen albumin ("Opus Eponymous") teema loppui eli Antikristuksen syntymästä.


title: Infestissumam

text: Albumi on myynyt Ruotsissa kultaa.


title: Valko-Venäjän maantiede

text: Valko-Venäjän maantiedettä hallitsevat laajat alangot, jotka kuuluvat Itä-Euroopan tasankoon. Valko-Venäjän etelä- ja pohjoisosat ovat alankoalueita, ja vain maan keskiosissa on kukkuloita, joista korkein on Dzjaržynskin mäki. Valko-Venäjää halkovat lukuisat joet ja kanavat. Suurimmat joet ovat Dnepr, Pripet, Väinäjoki, Niemen ja Läntinen Bug. Maassa on lisäksi tuhansia pieniä järviä. Valtion pinta-ala on 207 600 neliökilometriä, ja sen rajanaapurit ovat Venäjä, Ukraina, Puola, Liettua ja Latvia


title: Valko-Venäjän maantiede

text: Ilmastollisesti Valko-Venäjä sijaitsee meri- ja mannerilmaston vaiheuttumisvyöhykkeellä. Kesät ovat lämpimiä ja talvet kylmiä. Metsät peittävät peräti 38 prosenttia Valko-Venäjän pinta-alasta. Pohjoisessa on pääosin havupuita, mutta etelässä lehtipuut valtaavat alaa. Koivuja kasvaa lisäksi koko maassa. Noin 7,9 prosenttia maasta on suojeltua, ja Puolan kanssa jaetussa suojellussa Białowiezan metsässä esiintyvät Euroopan viimeiset visentit.


title: Valko-Venäjän maantiede

text: Valko-Venäjän sijaitsee Uralilta Karpaateille ulottuvalla Itä-Euroopan tasangolla, ja valtion maasto on hyvin tasaista. Kukkula-alueet muodostuivat yli 10 000 vuotta sitten viime jääkauden aikana, kun kasvava ja kutistuva jäämassa kasasi moreeneita. Kaikkiaan 60 prosenttia Valko-Venäjästä on alankoa.


title: Valko-Venäjän maantiede

text: Topografisesti Valko-Venäjä voidaan jakaa neljään alueeseen. Pohjoisessa on noin 120–160 metrin korkeudessa oleva järvialue, jotka täplittävät matalat kukkulat ja laaksot. Alueella on myös lähes 3 000 järveä, joista suurin on Naratšjärvi. Maan keskiosissa on maan korkeimmat kohdat; siellä sijaitsee myös valtion korkein huippu, 345 metrin korkuinen Dzjaržynskin mäki. Mäki sijaitsee Belaruskaja Hrada -nimisellä kukkulajonolla, joka on maan suurin ylänköalue ja kulkee maan halki koillisesta lounaaseen. Keskinen ylänköalue muodostaa myös vedenjakajan Mustanmeren ja Itämeren valuma-alueiden välille. Kukkuloiden eteläpuolella on noin 160–190 metrin korkuinen tasangoista ja laaksoista muodostunut alue, jonka eteläpuolella puolestaan on matala Polesian alanko.


title: Valko-Venäjän maantiede

text: Valko-Venäjää halkovat lukuisat pitkät joet. Kaikkiaan virtojen ja kanavien verkosto on noin 90 600 kilometrin pituinen. Jokireitit voidaan jakaa kolmeen laajempaan valuma-alueeseen. Euroopan neljänneksi pisin joki Dnepr virtaa pohjoisesta etelään ja Ukrainan kautta Mustaanmereen. Dneprin sivujokia ovat 775 kilometrin pituinen Pripet ja Berezina. Maan pohjois- ja länsiosien vedet valuvat puolestaan Väinäjoen ja Niemenin kautta Itämereen. Maan lounaisosat puolestaan kuuluvat Läntisen Bugin alueeseen.


title: Valko-Venäjän maantiede

text: Valko-Venäjä on kooltaan 207 600 neliökilometriä, ja sen rajanaapurit ovat Venäjä, Ukraina, Puola, Liettua ja Latvia. Maarajaa sillä on yhteensä 3 306. Venäjän vastainen raja on pisin, ja se on pituudeltaan 959 kilometriä.


title: Valko-Venäjän maantiede

text: Valko-Venäjä sijaitsee meri- ja mannerilmaston välisellä vaiheuttumisvyöhykkeellä. Kesät ovat lämpimiä ja talvet kylmiä. Maassa on lumipeite joulukuusta maaliskuulle. Heinäkuu on lämpimin kuukausi, ja sen lämpötilat vaihtelevat pohjoisosien 17 asteesta kaakkoisosien 19 asteeseen. Tammikuu puolestaan on kylmin kuukausi, jolloin maan keskilämpötila on –6,7 astetta.


title: Valko-Venäjän maantiede

text: Atlantin valtamereltä tulevat lämpimät ja kosteat tuulet ovat menettäneet jo suurimman osan kosteudestaan päästyään Valko-Venäjälle. Sadanta onkin maassa vain kohtuullista, joskin sateita tulee enemmän kuin muualla Itä-Euroopan tasangon alueella. Vuotuinen sademäärä on 530–710 millimetriä. Eniten sateita tulee maan pohjoisosissa, ja maa saa kokonaisuudessa runsaimmat sateensa kesäkuukausina.


title: Valko-Venäjän maantiede

text: Metsät peittävät Valko-Venäjän pinta-alasta noin 38 prosenttia. Metsäalueita halkovat kaikkialla maassa maatilat, mutta pohjoisosissa lisäksi on järviä ja eteläosissa soita. Metsän lisäksi Valko-Venäjän tärkeimmät kasvillisuusalueet ovatkin erilaisia kosteikkoja (nevoja, rämeitä, järviä) ja ruohomaita. Maan pohjoisosissa havupuut ovat valta-asemassa, mutta lehtipuiden (tammet ja valkopyökit osuus kasvaa eteläänpäin mentäessä. Koivut ovat puolestaan yleisiä koko maassa. Putkilokasvilajeja Valko-Venäjällä on kaikkiaan noin 1 650.


title: Valko-Venäjän maantiede

text: Valko-Venäjällä on arvioitu elävän noin 76 nisäkäs- ja noin 300 lintulajia. Niistä Valko-Venäjän uhanalaisten lajien punaiseen kirjaan on merkitty 17 nisäkästä ja 72 lintua. Eläimistöön kuuluu jokien ympäristössä muun muassa myyriä, saukkoja, euroopanmajavia, metsäkanoja ja sorsia. Metsissä puolestaan on villisikoja, susia, minkkejä, hirvieläimiä ja näätiä.


title: Valko-Venäjän maantiede

text: Valko-Venäjän pinta-alasta noin 7,9 prosenttia on suojeltua. Maassa on 90 kansallisesti arvokkaaksi määriteltyä suojelualuetta ja 716 paikallisesti arvokasta suojelualuetta. Kansallispuistoja Valko-Venäjällä on viisi. Niistä Puolan kanssa jaettu Białowiezan metsä on Unescon maailmanperintöluettelon kohde. Metsäalueesta noin 1 780 neliökilometriä on Valko-Venäjän puolella. Puisto on merkittävä luonnonsuojullinen kohde, sillä se oli visentin viimeisiä asuinalueita. Visenttejä asuu puistossa nykyään useita tuhansia.


title: Viirusiplari

text: Viirusiplari ("Eumerus ruficornis") on pieni kukkakärpäslaji. Se on Euroopassa laajalti taantunut ja Suomen lajiston uhanalaisarvioinnissa 2010 luokiteltu alueellisesti hävinneeksi (RE).


title: Viirusiplari

text: "Eumerus"-suvun lajit ovat yleensä varsin vaikeita erottaa toisistaan. Viirusiplari on suvulle tyypilliseen tapaan pieni, vain noin 6–7 mm:n pituinen tumma, hieman pitkänomainen kärpänen, jolla on pitkäkarvainen naama sekä selvästi paksuuntunut takimmaisen raajaparin sääri. Keskiruumiin selkäpuolella erottuu heikosti harmaita pitkittäisviiruja ja takaruumin toisen ja kolmannen jaokkeen sivuilla on harmaat, kaarevat täplät. Lajityypillisinä tuntomerkkeinä tuntosarvien reunat ovat tummanpunaiset, koiraan takaruumiin neljännen jaokkeen takareunassa on keltainen poikkijuova ja naaraan päälaella etummaisen ja takimmaisen pistesilmän välimatka on pitempi kuin matka takimmaisesta pistesilmästä verkkosilmien takareunoja yhdistävälle linjalle.


title: Viirusiplari

text: Viirusiplarin keskeistä elinaluetta ovat Pohjois-Afrikka sekä Euroopan eteläosat. Aikaisemmin se on esiintynyt laajasti Länsi- ja Pohjois-Euroopassa aina Etelä-Ruotsiin saakka, mutta vaikuttaa sieltä nykyisin enimmäkseen hävinneen. Suomesta laji on tavattu vain yhden kerran Turusta vuonna 1849.


title: Viirusiplari

text: Viirusiplari elää kosteilla niityillä purojen, jokien ja järvien rantamilla. Aikuiset kärpäset viihtyvät puolivarjoisissa ympäristöissä kasvillisuuden ja pensaiden siimeksessä ja käyvät ainakin leinikkien kukilla. Ne ovat lennossa kesäkuusta elokuulle. Toukkaa tai sen elintapoja ei tunneta.


title: Viirusiplari

text: Laji on luokiteltu alueellisesti hävinneeksi sekä Suomesta että Ruotsista.


Neuvostoliiton alle 18-vuotiaiden jääkiekkomaajoukkue edusti Neuvostoliittoa jääkiekon alle 18-vuotiaiden Euroopan-mestaruuskilpailuissa. Joukkue jäi vain kerran ilman EM-mitalia ja tämä tapahtui vuonna 1986.


title: Norjan 1. divisioona (amerikkalainen jalkapallo)

text: Norjan 1. divisioona () on amerikkalaisen jalkapallon korkein sarjataso Norjassa.


title: Rubinho

text: Rubens Fernando Moedim (s. 4. elokuuta 1982), tunnetaan paremmin nimellä Rubinho, on brasilialainen jalkapallomaalivahti, joka pelaa tällä hetkellä Italian Serie A:n Juventuksessa.


title: Rubinho

text: Rubinho valittiin vuoden 2001 nuorten MM-kilpailuihin (FIFA World Youth Championship) Brasilian maalivahdiksi.


title: Rubinho

text: Myös Rubinhon isoveli, Zé Elias, oli tunnettu jalkapalloilija. Hän pelasi melkein 15 vuoden ajan ammattilaisena 16 eri seurassa vuosina 1993–2009.


title: Martina Strutz

text: Martina Strutz (s. 4. marraskuuta 1981 Schwerin) on saksalainen seiväshyppääjä.


title: Martina Strutz

text: Strutz saavutti hopeaa Daegun MM-kisoissa 2011 silloisella Saksan ennätyksellä 480 cm. Helsingin EM-kisoissa 2012 hän voitti hopeaa tuloksella 460 cm. Lontoon olympiakisoissa 2012 Strutz sijoittui viidenneksi.


title: Luettelo Suomen jätinkirkoista

text: Tämä on luettelo Suomen jätinkirkoista, joka perustuu jätinkirkkojen varsin epämääräiseen määritelmään. Niiden rakentamisen tarkoituksesta ei olla vielä päästy yksimielisyyteen. Siksi voi olla, ettei kaikkia jätinkirkkoja ole tunnistettu tai luokiteltu oikein, ja ne puuttuvat siksi alla olevasta luettelosta. Osa jätinkirkoiksi tulkituista rakennelmista on luokiteltu jätinkirkoiksi pienin varauksin, mutta sisältyvät silti tähän luetteloon.


title: Luettelo Suomen jätinkirkoista

text: Jätinkirkot ovat joissakin tapauksissa olleet kivikautisen kylän keskuksia ja niiden ympärillä on löydetty monipuolisia rakenteita.


title: Luettelo Suomen jätinkirkoista

text: Taulukoissa on ilmoitettu kohteen karttanimi tai todennäköinen kutsumanimi. Jätinkirkon ajoitus saattaa puuttua tutkimuksien keskeneräisyyden vuoksi. Kuntaan on lisätty sulkuihin myös entisen kunnan nimi. Osa kohteista sisältää useita jätinkirkkoja ja ne kuvaillaan samassa artikkelissa. Kohteet on lueteltu maakunnittain: ensimmäisenä on Pohjois-Karjalan ainoa kohde ja sen jälkeen etelästä pohjoiseen Pohjanmaan maakuntien ja Lapin jätinkirkot.


title: Luettelo Suomen jätinkirkoista

text: Seuraavissa lähteissä on luetteloita jätinkirkoista, jotka on lueteltu tässä artikkelissa.


title: Ristivedon tuulipuisto

text: Ristivedon tuulipuisto on kuuden tuulivoimalan tuulipuisto Merijärven Pyhänkoskella Ristivuoren ulkoilualueen lähistöllä. Puisto valmistui vuonna 2013. Puiston investoi Perhonjoki Oy. Puisto oli valmistuessaan ensimmäinen sisämaan tuulipuisto Suomessa.


title: Kotelnyi

text: Kotelnyi (, ) on saari Venäjällä Sahan tasavallassa. Se osa Uuden-Siperian saariin kuuluvia Anjounsaaria, jotka erottavat toisistaan Laptevinmeren ja Itä-Siperian meren ja on tämän saariston saarista suurin. Hallinnollisesti se on osa Bulunin ulusia.


title: Kotelnyi

text: Saari koostuu kolmesta osasta: Kotelnyistä, Faddejevskistä ja Bungen maasta, jotka on useimmissa 1900-luvun kartoissa tavallisesti nimetty eri saariksi, vaikka joskus uusimmissa kartoissa nimeä "Kotelnyi" käytetään näiden kolmen muodostamasta kokonaisuudesta. Näistä Bungen maa muodostuu alavasta, ajoittain tulvan alle jäävästä tasangosta, joka yhdistää Kotelnyita ja Faddejevskia.


title: Kotelnyi

text: Kotelnyin koko pinta-ala on Bolšaja sovetskaja entsiklopedijan mukaan 23 165 km². Tällä pinta-alalla se kuuluu maailman viidenkymmenen suurimman saaren joukkoon.


title: Kotelnyi

text: Saaret löysi virallisesti venäläinen kauppias ja metsästäjä Ivan Ljahov yhdessä Protodjakonov-nimisen kauppiaan kanssa vuonna 1773. Vuonna 1770 Ljahov oli huomannut meren jäällä pois rannasta johtavia poron jälkiä. Näiden jälkien perusteella Ljahov ja Protodjakonov löysivät vuonna 1773 meritse Ljahovinsaaret ja jatkaessaan sieltä eteenpäin Kotelnyin, jolle antoivat nimen "Kattilassaari" () rannalta saarta tutkiessaan löytämänsä kuparikattilan mukaan. Keneltä kattila oli jäänyt, ei ole tiedossa. Aiemmin saaresta oli joissakin kartoissa käytetty nimeä "Taddeuksen saari" tai "Taddeuksen saaristo".


title: Kotelnyi

text: Turkiskauppiaitten Semjon ja Lev Syrovatskin toimeksiannosta Jakov Sannikov teki samalle alueelle lukuisia metsästys ja kartoitusmatkoja vuosien 1800 ja 1810 välillä. Eräällä näistä matkoista hän löysi Faddejevskin saren. Vuosina 1809–1810 Sannikov ja tutkimusmatkailija Matvei Gedenstrom () tekivät kartoitusmatkan Uuden-Siperian saarelle. Vuonna 1811 Sannikov kertoi havainneensa "uuden maan" Kotelnyistä pohjoiseen. Myöhemmin tämä "Sannikovin maa" () sai myyttisen maineen.


title: Kotelnyi

text: Vuonna 1886 venäläinen tutkimusmatkailija Eduard Toll arveli nähneensä tuntemattoman maan pohjoiseen Kotelnyista. Hän päätteli, että kyseessä oli sama "Sannikovin maa".


title: Kotelnyi

text: Kotelnyin saarelle perustettiin polaaritutkimusasema vuonna 1933.


title: Kotelnyi

text: Saaren läntisin osa, varsinainen "Kotelnyi", jonka pinta-ala on 11 665 km², on koko saaren osista suurin. Se on maastoltaan kallioista ja kumpuilevaa ja saaren tämän osan korkein kohta 374 metrin korkuinen Malakatin-Tas. Saaren pohjoisin kohta on Laptevinmeren rajana koillisessa.


title: Kotelnyi

text: "Bungen maa" () on laaja, tyhjä ja lähes kasviton välivyöhyke, joka jää Kotelnyin ja Faddejevskin väliin. Näitä toisin kuin sitä voi kutsua oikeiksi saariksi, kun taas 6 200 km² laajuinen Bungen maa on hiekkainen ja tasainen. Kun sen pinta on enimillän vain 8 metrin korkeudella merenpinnasta, se on alttiina myrskyvuoksien nostattamille tulville lukuun ottamatta hyvin pientä aluetta kaakossa, missä suurin korkeus merenpinnasta on 11–21 metriä. Ajoittain veden alle jäävän alueen osuus yli 80 % Bungen maan pinta-alasta ja tämä alue on käytännöllisesti katsoen kasvitonta. Bungen maa on nimetty venäläisen eläintieteilijän ja tutkimusmatkailijan Alexander von Bungen mukaan. Bungen maan joutuessa tulvan alle Kotelnyi ja Faddejevski saattavat tilapäisesti jäädä erillisiksi saariksi.


title: Kotelnyi

text: "Faddejevski" tai "Faddejevskin niemimaa" () on suuri niemimaa, joka suuntautuu Bungen maan pohjoispäästä itään ja liittyy siihen lännen suunnassa olevalla kannaksella. Faddejevskin niemimaan länsipuolella sen ja Bungen maan väliin työntyy etelästä syvä lahti. Toisin kuin Kotelnyi, Faddejevski on suhteellisen tasainen ja sen korkein kohta on vain 65 metriä merenpinnasta. Pinta-alaltaan se on 5 300 km². Faddejevskin niemimaata peittää tundrakasvillisuus ja pieniä järviä on runsaasti. Saari on nimetty turkiskauppias Faddejevin mukaan, joka rakensi sinne ensimmäisen asumuksen.


title: Lawrence John Saldanha

text: Lawrence John Saldanha (s. 12. kesäkuuta 1936 Mangalore) on pakistanilainen roomalaiskatolinen arkkipiispa. Hänet vihittiin papiksi Lahoren hiippakuntaan 16. tammikuuta 1960. Lahoresta tehtiin vuonna 1994 arkkihiippakunta, ja Saldanha sai nimityksen sen johtoon 24. huhtikuuta 2001. Piispaksi vihkiminen seurasi 11. syyskuuta. Pääkonsekraattorina toimi Simeon Anthony Pereira, jota avustivat Anthony Theodore Lobo ja Andrew Francis.


title: Lawrence John Saldanha

text: Saldanha jäi eläkkeelle 7. huhtikuuta 2011.


title: Baahubali: The Beginning

text: Baahubali: The Beginning on intialainen, telugun- ja tamilinkielinen elokuva vuodelta 2015. Elokuvan on ohjannut S. S. Rajamouli ja pääosarooleja siinä esittävät Prabhas, Anushka Shetty, Tamanna Bhatia sekä Rana Daggubati. Elokuva on kaksiosaisen "Baahubali"-sarjan ensimmäinen osa; jatko-osa "" ilmestyi vuonna 2017. Telugun- ja tamilinkielisten versioiden lisäksi elokuva on jälkiäänitetty hindiksi ja malajalamiksi.


title: Baahubali: The Beginning

text: Elokuva sijoittuu intialaisen mytologian innoittamaan miljööseen tarkemmin määrittelemättömänä menneisyyden ajankohtana. Sen päähenkilö on nuori ja väkivahva Shivudu, joka saa selville olevansa Mahismatin kuningaskunnan kadonnut kruununperillinen.


title: Baahubali: The Beginning

text: "Baahubali: The Beginning" on toinen S. S. Rajamoulin elokuva, jossa pääosaa esittää Prabhas. Edellisen kerran Prabhas näytteli Rajamoulin ohjaamana elokuvassa "Chatrapati" vuodelta 2005. Aiempien Rajamoulin ohjaamien elokuvien tapaan musiikin sävelsi hänen serkkunsa M. M. Keeravani ja kuvaajana toimi K. K. Senthil Kumar.


title: Baahubali: The Beginning

text: Eräänä yönä kätketystä tunnelista valtavien vesiputousten juurella pakenee nainen vauva sylissään ja sotilaita kannoillaan. Naisen onnistuu surmata sotilaat, mutta hän lipeää jokeen ja kannattelee viimeisillä voimillaan vauvaa veden yllä. Paikalle osuneet kyläläiset pelastavat vauvan, mutta nainen hukkuu osoittaen sormellaan kohti vesiputousten huippua. Muiden takaa-ajajien estämiseksi tunnelin suu tukitaan kivenjärkäleellä.


title: Baahubali: The Beginning

text: Shivuduksi nimetyn lapsen varttuessa häntä ajaa halu kiivetä vesiputousten huipulle ja selvittää, mitä siellä on. Hänen kasvattiäitinsä ei haluaisi menettää lastaan ja ottaa paikallisen gurun neuvosta tehtäväkseen kastella lingaveistosta putouksen vedellä 116 kertaa. Helpottaakseen tehtävää Shivudu nostaa jykevän lingan harteilleen ja kantaa sen putouksen alle niin, että se pysyy jatkuvasti kasteltuna. Saman tien putouksen veden mukana Shivudun jalkoihin putoaa puinen naamio, jonka sisäpinnasta hän saa hiekkaan painettuna hahmotettua kauniin naisen piirteet. Sama nainen ilmestyy näkynä Shivudun luokse ja houkuttelee hänet kiipeämään jälleen ylös putousta. Tällä kertaa hän pääsee huipulle.


title: Baahubali: The Beginning

text: Vesiputouksen yläpuolisessa maassa Shivudu kohtaa naamion omistajan, Avanthikan. Tämä kuuluu kapinallisryhmään, joka käy sissisotaa Mahishmatin kuningaskunnan hallitsijaa Bhallala Devaa vastaan ja pyrkii vapauttamaan syrjäytetyn kuningattaren Devasenan, joka on ollut viimeiset 25 vuotta kahlittuna kuninkaanpalatsin pihassa. Suhtauduttuaan Shivuduun ensin epäluuloisesti Avanthika rakastuu kun selviää, että tämä kiipesi vesiputouksen ylös hänen vuokseen. Shivudu lupaa auttaa Avanthikaa ja tunkeutuu huomaamattomasti kuninkaanpalatsiin. Hänen onnistuu vapauttaa Devasena – joka on hänen todellinen äitinsä – mutta he saavat peräänsä kuningassuvun uskollisen henkivartijan Kattappan joukkoineen. Taistelussa Shivudu katkaisee kaulan Bhallala Devan pojalta. Sen jälkeen Kattappa tunnistaa hänet Mahendra Baahubaliksi, edesmenneen kuningas Amarendra Baahubalin pojaksi. Paikalle saapuvat myös Shivudun kasvattivanhemmat ja kyläläiset, jotka ovat seuranneet häntä tunnelin kautta.


title: Baahubali: The Beginning

text: Elokuvassa seuraa pitkä takauma, jossa esitellään Mahishmatin kuningaskunnan historiaa edellisten sukupolvien ajalta. Bhallala Devan isä Bijjala Deva on katkera, sillä hänen veljensä peri kuninkuuden isänsä jälkeen, vaikka oli häntä nuorempi. Bijjala Deva uskoo sen johtuvan hänen synnynnäisesti epämuodostuneesta kädestään. Veli kuolee nuorena, mutta tämän leski saa vielä lapsen, Amarendra Baahubalin, ennen kuin kuolee itsekin lapsivuoteeseen. Hiukan aiemmin on syntynyt Bijjala Devan poika Bhallala Deva. Kattappan avulla tämän äiti, voimakastahtoinen Sivagami (elokuvan alussa nähty nainen), kukistaa valtatyhjiön myötä ylimystön keskuudessa orastaneen kapinan ja julistautuu valtionhoitajaksi siihen saakka, että uusi hallitsija nousee valtaistuimelle.


title: Baahubali: The Beginning

text: Serkusten ollessa nuoria Mahismatin kuningaskuntaa uhkaa raakalaismaisen viholliskansan hyökkäys. Sivagami ilmoittaa, että vihollispäällikön Kalakeyan pään hänelle tuova kruunataan kuninkaaksi. Taistelussa molemmat osoittavat neuvokkuutta ja päättäväisyyttä, mutta Bhallala Deva ei hätkähdä edes ihmiskilpinä käytettyjen omien viattomien alamaistensa surmaamista päästäkseen päämääräänsä. Lopulta hänen onnistuu surmata Kalakeya juuri ennen Baahubalia. Sivagami päättää kuitenkin julistaa uudeksi kuninkaaksi Baahubalin, joka osoitti taistelussakin välittävänsä omasta kansastaan. Bhallala Devan Sivagami nimeää sotaväen päälliköksi.


title: Baahubali: The Beginning

text: Elokuvan lopussa palataan nykyhetkeen, ja Kattappa kertoo kuningas Baahubalin sittemmin kuolleen selkään puukotettuna. Kun Shivudu kysyy vihoissaan surman tekijää, Kattappa tunnustaa kyynelsilmin tappaneensa Baahubalin itse.


title: Baahubali: The Beginning

text: "Baahubali: The Beginning" kuvattiin teluguksi ja tamiliksi, minkä lisäksi se jälkiäänitettiin hindiksi ja malajalamiksi. Elokuvan on tuottanut Arka Mediaworks, ja sen budjetti on telugunkielisen elokuvateollisuuden toistaiseksi suurin. "Baahubali" on S. S. Rajamoulin ensimmäinen kokonaan digitaalisesti kuvattu elokuva.


title: Baahubali: The Beginning

text: Pääosanäyttelijät joutuivat suorittamaan roolejaan varten vaativan ratsastus- ja miekkailukoulutuksen. Kuvausharjoituksissa Rana Daggubati loukkaantui sairaalakuntoon pudottuaan hevosen selästä Ram Charanin poolokerholla, mutta vakavilta vammoilta tapaturmassa vältyttiin.


title: Baahubali: The Beginning

text: Huhtikuussa 2013 uutisoitiin, että elokuvassa nähdään merkittävässä roolissa tamilinäyttelijä Sathyaraj, joka esiintyi Prabhasin kanssa myös aiemmin samana vuonna ilmestyneessä elokuvassa "Mirchi". Elokuvassa esiintyy pienessä roolissa myös kannadalainen näyttelijä Sudeep, josta tuli Rajamoulin edellisessä elokuvassa, "Eegassa", tekemänsä roolisuorituksen vuoksi suosittu myös Intian telugunkielisillä alueilla.


title: Baahubali: The Beginning

text: Keväällä 2013 "Baahubalin" lavastaja Sabu Cyril pystytti valtavat lavasteet Ramoji Film Cityyn elokuvan kuvauksia varten. Elokuvan kuvaukset alkoivat lähes vuoden kestäneen esituotantovaiheen jälkeen 6. heinäkuuta Kurnoolin Rock Gardenissa. Joulukuussa 2014 elokuvaa kuvattiin kolmen viikon ajan Bulgariassa.


title: Baahubali: The Beginning

text: "Baahubali: The Beginningin" traileri julkaistiin 1. kesäkuuta 2015 ja soundtrack 13. kesäkuuta 2015. Elokuvan ensi-ilta oli 10. heinäkuuta 2015 ja kriitikkojen arvostelut vaihtelivat hyvästä keskinkertaiseen. Elokuvan jatko-osa "" sai ensi-iltansa huhtikuussa 2017.


title: Baahubali: The Beginning

text: "Baahubali: The Beginning" menestyi taloudellisesti loistavasti. Elokuun puoliväliin mennessä se oli noussut kaikkien aikojen eniten tuottaneeksi elokuvaksi Intiassa ja maailmanlaajuisten lipputulojen osalta Intian kolmanneksi menestyneimmäksi elokuvaksi "PK:n" ja "Bajrangi Bhaijaanin" jälkeen.


title: Suresh Babu

text: Suresh Babu (10. helmikuuta 1953 Kollam, Kerala – 19. helmikuuta 2011 Ranchi, Jharkhand) oli intialainen yleisurheilija, päälajeinaan pituus- ja korkeushyppy sekä kymmenottelu. Hän syntyi Keralassa.


title: Suresh Babu

text: Babu kuoli 19. helmikuuta 2011.


title: Suresh Babu

text: Babu syntyi 10. helmikuuta 1953 Keralassa, Intiassa. Hänen ensimmäinen esiintymisensä kansallisella tasolla oli Jalandharissa 1969. Kolme vuotta myöhemmin hän voitti korkeushypyssä Intian mestaruuden. Babu oli korkeushyppääjä kuuden vuoden ajan, kunnes siirtyi pituushyppääjäksi. Hän voitti korkeushypyn Intian mestaruuden kuusi kertaa, pituushypyn Intian mestaruuden kolme kertaa vuosina 1974, 1977 ja 1979, kolmiloikan Intian mestaruuden kolmesti 1974, 1976 ja 1978 ja myös kymmenottelun Intian mestaruuden kolme kertaa.


title: Suresh Babu

text: Ensimmäisen kerran Babu kilpaili kansainvälisellä tasolla kesäolympialaisissa 1972, jossa karsiutui korkeushypyn loppukilpailusta. Ensimmäisen mitalinsa hän ansaitsi vuoden 1974 Aasian kisoissa, pronssia kymmenottelusta. Hän voitti kymmenottelun Aasian-mestaruuden 1975. Vuonna 1978 hän saavutti pituushypyssä kultaa Aasian kisoissa ja pronssia Kansainyhteisön kisoissa. Hän sai pituushypyssä hopeaa Aasian-mestaruuskilpailuissa 1979. Tämän jälkeen hän lopetti aktiiviuransa ja jatkoi yleisurheilun valmennus- ja hallintotehtävissä.


title: Suresh Babu

text: Lähde: Sports Reference


title: Jesús Antonio Lerma Nolasco

text: Jesús Antonio Lerma Nolasco (s. 4. heinäkuuta 1945 Xalisco) on meksikolainen roomalaiskatolinen piispa. Hänet vihittiin papiksi Tepicin hiippakuntaan 24. joulukuuta 1971 ja nimitettiin Méxicon arkkihiippakunnan vihkipiispaksi sekä Aulonin titulaaripiispaksi 7. toukokuuta 2009. Piispaksi vihkiminen seurasi 10. heinäkuuta. Pääkonsekraattorina toimi Norberto Rivera Carrera, jota avustivat Christophe Pierre ja Carlos Aguiar Retes.


title: Deccan 360

text: Deccan 360 oli rahtilentoyhtiö, jonka kotipaikka oli Bangalore Intiassa.


title: Deccan 360

text: Deccan 360 aloitti lennot marraskuussa 2009. Sen perusti kapteeni G. R. Gopinath, joka omisti aiemmin Air Deccanin, jonka hän myi Kingfisher Airlinesille. Yhtiö aloitti operoinnin kolmella Airbus A310 -koneella ja viidellä ATR -koneella. Airbuseilla oli kuitenkin huolto-ongelmia ja ne olivat usein poissa käytöstä. Deccan 360 palautti vuokratut Airbusit toukokuussa 2011 ja lopetti toimintansa myöhemmin samassa kuussa.


title: Deccan 360

text: Deccan 360 lensi seuraaviin kohteisiin:Deccan 360:n laivastoon kuuluivat seuraavat lentokoneet joulukuussa 2012:


title: Deccan 360

text: Laivastoon kuuluivat aiemmin myös seuraavat lentokoneet:


title: Trogen (Sveitsi)

text: Trogen on kunta Koillis-Sveitsissä, Appenzell Ausserrhodenin kantonissa. Kunnassa on noin 1 700 asukasta.


title: Trogen (Sveitsi)

text: Trogen sijaitsee kumpuilevalla ylänköalueella, noin 10 kilometriä Sankt Gallenista kaakkoon.


title: Trogen (Sveitsi)

text: Trogen on tunnettu Pestalozzi-kylästä.


title: Trogen (Sveitsi)

text: Kaupunkiin on Appenzeller Bahnen -yhtiön (aikaisemmin "Trogenerbahn") rautatieyhteys Speicherista ja Sankt Gallenista.


title: Pagani (täsmennyssivu)

text: Pagani voi tarkoittaa seuraavia:


title: Speicher (Sveitsi)

text: Speicher on kunta Koillis-Sveitsissä, Appenzell Ausserrhodenin kantonissa. Kunnassa on noin 4 000 asukasta.


title: Speicher (Sveitsi)

text: Speicher sijaitsee kumpuilevalla ylänköalueella, noin 5 kilometriä Sankt Gallenista kaakkoon.


title: Speicher (Sveitsi)

text: Kuntaan on Appenzeller Bahnen -yhtiön (aikaisemmin "Trogenerbahn") rautatieyhteys Sankt Gallenista ja Trogenista.


title: M/S Bergensfjord

text: M/S Bergensfjord voi tarkoittaa seuraavia asioita:


title: Tereftaloyylikloridi

text: Tereftaloyylikloridi (CHClO) on tereftaalihaposta johdettu happokloridi. Yhdistettä käytetään valmistettaessa muun muassa kestäviä tekokuituja.


title: Tereftaloyylikloridi

text: Huoneenlämpötilassa tereftaloyylikloridi on valkoisia, neulamaisia kiteitä. Se reagoi veden ja alkoholien kanssa, mutta liukenee orgaanisiin liuottimiin, kuten dietyylieetteriin. Tereftaloyylikloridia valmistetaan tereftaalihapon ja tionyylikloridin välisellä reaktiolla.


title: Tereftaloyylikloridi

text: Tereftaloyylikloridia käytetään eräiden lääkkeiden ja väriaineiden valmistuksessa. Tärkein käyttökohde on kuitenkin erilaisten tereftaalihappojohdannaisten, kuten polyesterien ja polyamidikuitujen valmistus. P-Fenyleenidiamiini reagoi tereftaloyylihapon kanssa muodostaen aramidikuituihin kuuluvaa erittäin kestävää Kevlaria. Para-asemassa toisiinsa nähden sijaitsevat aromaattiset ryhmät antavat kuidulle sen lujuuden. Reaktiossa liuottimena käytetään heksametyylifosforiamidia ja N-metyylipyrrolidonia.


title: Lee Daniels

text: Lee Louis Daniels (s. 24. joulukuuta 1959, Philadelphia, Pennsylvania) on yhdysvaltalainen elokuvaohjaaja, näyttelijä ja tuottaja. Hänet tunnetaan parhaiten ohjaamastaan elokuvasta "Precious", joka sai kuusi Oscar-ehdokkuutta.


title: M/S Bergensfjord (1993)

text: M/S Bergensfjord (tulevalta nimeltään M/S Oslofjord) on Fjord Linen omistama vuonna 1993 valmistunut matkustaja-autolautta. Se liikennöi aiemmin Norjan ja Tanskan välisellä reitillä Hirtshals-Stavanger-Bergen. Kevään 2014 alus oli uudelleenrakennettavana STX Finlandin Rauman telakalla.


title: M/S Bergensfjord (1993)

text: M/S Bergen laskettiin vesille Bruce Yardin telakalla Landskronassa 29. tammikuuta 1993. 19. kesäkuuta 1993 laiva luovutettiin Rutelaget Asköy-Bergen A/S-yhtiölle (nyk. Fjord Line). 27. kesäkuuta 1993 laiva asetettiin reittiliikenteeseen reitille Bergen-Stavanger-Egersund-Hanstholm, myöhemmin reitiksi vakiintui Bergen-Egersund-Hanstholm. Kesäkuukausina liikennöitiin vain osuutta Egersund-Hanstholm.